hotchpotch/miracl-hf-unified huggingface dataset:
కిల్లింగ్ వీరప్పన్
వాస్తవిక సంఘటనల ఆధారంగా తెలుగు, కన్నడ భాషలలో నిర్మించబడిన కిల్లింగ్ వీరప్పన్ చిత్రానికి రామ్ గోపాల్ వర్మ దర్శకుడు.
గంధపుచెక్కల స్మగ్లర్ వీరప్పన్ ఆచూకీ తెలిసి అతడిని చంపడానికి పోలీస్ ఆఫీసర్ బయలుదేరడంతో కథ ప్రారంభమౌతుంది. వీరప్పన్, అతని సహచరులు మాటువేసి ఆ ఆఫీసర్ బృందాన్ని చంపివేస్తారు. అప్పటికే పలువురు ఉన్నతాధికారులను పోగొట్టుకున్న స్పెషల్ టాస్క్ ఫోర్స్ నుంచి హీరో విజయకుమార్ రంగంలోకి దిగుతాడు. శ్రియ అనే అమ్మాయి ద్వారా వీరప్పన్ భార్య ముత్తులక్ష్మిని నమ్మించి వీరప్పన్‌ను పట్టుకోవాలని ప్రయత్నిస్తాడు. ఈ ప్లాన్ వీరప్పన్‌కు తెలిసిపోవడంతో ఆ ప్రయత్నం కాస్తా విఫలమౌతుంది. ఆ తర్వాత ఎన్నెన్ని పథకాలు వేసి ఆ పోలీసు అధికారి వీరప్పన్‌ను మట్టుపెట్టాడన్నది మిగతా సినిమా.
పల్లెంపాటి వెంకటేశ్వర్లు
పల్లెంపాటి వెంకటేశ్వర్లు ప్రముఖ పారిశ్రామికవేత్త, కాకతీయ సిమెంట్స్‌ వ్యవస్థాపకుడు మరియు మేనేజింగ్‌ డైరెక్టర్‌.
ఆయన గుంటూరు జిల్లా అమర్తలూరు మండలం, మోపర్రు గ్రామంలో వీరయ్య, నర్సమ్మ దంపతులకు సెప్టెంబరు 5 1927 న జన్మించాడు. ఆయన నల్గొండ జిల్లా దొండపాడు లో 1979లో ‘కాకతీయ సిమెంట్‌ ఫ్యాక్టరీ’ని ప్రారంభించారు. అనతికాలంలోనే ఖమ్మం జిల్లా కల్లూరులో చక్కెర ఫ్యాక్టరీ, విద్యుత్‌ సంస్థలను ఏర్పాటుచేసి, ప్రముఖ పారిశ్రామికవేత్తగా ఎదిగారు. వెంకటేశ్వర్లు లోగడ టీటీడీ పాలకమండలి చైర్మన్‌గా సేవలందించారు. సికింద్రాబాద్‌ పద్మారావునగర్‌లోని శ్రీ శివానంద ఆశ్రమం అధ్యక్షుడిగానూ బాధ్యతలు నిర్వహించారు. పలు ఆలయాల నిర్మాణంలో ప్రధాన పాత్ర పోషించారు. 
ఆయనకు భార్య సామ్రాజ్యం, కుమారుడు వీరయ్య, నలుగురు కుమార్తెలున్నారు. పెద్దకుమార్తె లక్ష్మీనళిని భర్త జస్టిస్‌ జాస్తి చలమేశ్వర్‌ సుప్రీంకోర్టు న్యాయమూర్తిగా ఉన్నారు. రెండవ కుమార్తె శ్రీమతి జాస్తి త్రివేణి భర్త కీర్తి ఇండస్ట్రీస్ ఎం.డి.శ్రీ జాస్తి శేషగిరిరావు. మూడవ కుమార్తె శ్రీమతి జెట్టి శాంతిదేవి భర్త గ్రీన్ సోల్ పవర్ క్రిస్టల్ ప్రైవేట్ లిమిటెడ్ ఛైర్మన్ శ్రీ జెట్టి శివరామప్రసాద్. నాల్గవ కుమార్తె శ్రీమతి కోనేరు సుకుమారి భర్త శ్రీ కోనేరు శ్రీనివాస్, అమెరికాలో సాఫ్ట్ వేర్ ఇంజనీరు.
అనారోగ్య సమస్యలతో హైదరాబాద్‌ కేర్‌ ఆసుపత్రిలో చికిత్స పొందుతున్న ఆయన జనవరి 11 2016 న సోమవారం తన 90వ యేట మరణించారు.
సుచిత్రా సేన్
సుచిత్రాసేన్ () ( ), (జన్మనామం: రోమా దాస్ గుప్తా) (; 6 ఏప్రిల్ 1931 – 17 జనవరి 2014), భారతీయ సినిమా నటి. ఆమె బెంగాలీ మరియు హిందీ చిత్రాలలో ప్రఖ్యాతి పొందింది. సుచిత్రా సేన్ శేష్ కోథే అనే బెంగాళీ చిత్రం ద్వారా 1952లో చిత్ర రంగంలోకి ప్రవేశించారు. గ్రేట్ గార్బో ఆఫ్ ఇండియాగా ఆమె పేరు పొందారు. ఆమె 1952 నుండి సినిమాలలో నటిస్తున్నారు.
ఆంది, దేవదాస్ వంటి పలు చిత్రాల్లో నటించిన ఆమె, అంతర్జాతీయ ఫిలింఫేర్ పురస్కారం అందుకున్న తొలి భారతీయ నటిగా ఆమె గుర్తింపుపొందారు. భారత ప్రభుత్వం 1972 లో పద్మశ్రీ పురస్కారంతో సుచిత్రా సేన్ ను సత్కరించింది. దేవదాస్ చిత్రానికి ఆమె ఉత్తమనటిగా పురస్కారాన్ని అందుకున్నారు.
వీడియో ప్రొజెక్టర్
వీడియో ప్రొజెక్టర్ అనేది వీడియో సిగ్నల్ అందుకుని మరియు లెన్స్ వ్యవస్థ ఉపయోగించుకొని ప్రొజెక్షన్ స్క్రీన్ పై సంబంధిత చిత్రాన్ని ప్రదర్శించే ఒక చిత్ర ప్రొజెక్టర్.
సబ్రీ ఖాన్
ఉస్తాద్ సబ్రీ ఖాన్ (21 మే 1927 – 1 డిసెంబరు 2015) ప్రసిద్ధ సారంగి వాద్యకారుడు. 1947 ఆగస్టు 15 అర్ధ రాత్రి స్వాతంత్ర్య ఉత్సవాలు జరిగినప్పుడు సబ్రీ ఖాన్ సారంగీ వాయించారు. నెహ్రూ అంతిమ ఘడియల్లో ఉన్నప్పుడు కూడా సబ్రీ సారంగీ వాయించారు. ఆయనకు పద్మశ్రీ మరియు పద్మభూషణ్ అవార్డులు లభించాయి.
ఆయన మే 21 1927 న ఉత్తర ప్రదేశ్ రాష్ట్రంలోని మొరాదాబాదు లో జన్మించారు. ఆయన సైనియా మొరాదాబాద్ ఘరానాకు చెందిన వారు. ఈ ఘరానా మొఘల్ సామ్రాజ్య చక్రవర్తి అక్బర్ కొలువులోని ప్రసిద్ధ సంగీతకారుడు తాన్‌సేన్ యొక్క సాంప్రదాయానికి చెందినది. సారంగీ వాద్యానికి ఆయన కొత్త ఊపిరులూదారు. సారంగీ వాద్యం వేశ్యా వాటికలకు పరిమితమైందన్న అప్రదిష్ట ఉన్నప్పుడు సబ్రీ ఖాన్ వాద్యానికి అపారమైన గౌరవ ప్రతిష్ఠలు తెచ్చి పెట్టారు. సారంగీ అత్యంత క్లిష్టమైన వాయిద్యం అంటారు. ఆ రోజుల్లో ఆయన ఉస్తాద్ ఆమిర్ ఖాన్, బడే గులాం అలీ ఖాన్, బేగం అఖ్తర్, పండిత్ ఓం ప్రకాశ్ ఠాకూర్ మొదలైన సంగీత విద్వాంసుల కచేరీలలో సారంగీ వాయించారు. ఆకాశ వాణితో ఆయనకు 50 ఏళ్ల అనుబంధం ఉంది.
సారంగీ అంట్ సౌ రంగీ (వంద రంగులతో కూడింది) అన్న భాష్యం చెప్పిన విద్వాంసుడు సబ్రీ ఖాన్. గొప్ప వయొలిన్ విద్వాంసుడైన యెహూదీ మెనుహిన్ తో కలిసి జుగల్బందీలో సబ్రీ ఖాన్ సారంగి వాయించడం వల్ల ఆ వాద్యానికి పశ్చిమ దేశాలలో అపారమైన ఆదరణ వచ్చింది.
సారంగీ అంట్ సౌ రంగీ (వంద రంగులతో కూడింది) అన్న భాష్యం చెప్పిన విద్వాంసుడు సబ్రీ ఖాన్. గొప్ప వయొలిన్ విద్వాంసుడైన యెహూదీ మెనుహిన్ తో కలిసి జుగల్బందీలో సబ్రీ ఖాన్ సారంగి వాయించడం వల్ల ఆ వాద్యానికి పశ్చిమ దేశాలలో అపారమైన ఆదరణ వచ్చింది.
సబ్రీ ఖాన్ కుమారుడు, మనవడు సుహైల్ యూసుఫ్ ఖాన్ కూడా సారంగి కళాకారులే. 2007 నవంబర్ 7న నార్వేలో జరిగిన ఓస్లా ప్రపంచ సంగీతోత్సవంలో సబ్రీ ఖాన్ తన కుమారుడు, మనవడితో కలిసి కచేరీ చేయడం అపూర్వమైన సన్నివేశం.
ఆయనకు నలుగురుకుమారులు మరియు ఐదుగురు కుమార్తెలు. వారికుమారులలో సర్వార్ సాబ్రి( తబలా వాద్యకారుడు), జమాల్ సర్వార్ సబ్రి (ఛార్టెడ్ అకౌంటెంత్), కమల్ సబ్రి (సారంగి వ్యాద్యకారుడు) మరియు గుల్ఫం సబ్రి (తబలా వాద్యకారుడు). ఆయన మనుమలు కూడా సంగీతకారులు. వారిలో సుహైల్ యూసుఫ్ ఖాన్ (సారంగి), ఫైసల్ (తబలా), షరీఖ్(తబలా), జునైద్ (గిటార్) మరియు నాబీల్(సారంగి)
ఆయన డిసెంబరు 1 2015న న్యూఢిల్లీలోని తన స్వగృహంలో మరణించారు.
ఆయనకు అనేక జాతీయ అవార్డులతో పాటు పద్మశ్రీ 1992లోనూ మరియు పద్మవిభూషణ్ 2006 లోనూ వచ్చాయి.
విమాన వాహకనౌకల జాబితా
ఇది సేవలో, నిర్మాణంలో, పునర్నిర్మాణంలో లేదా నిలిపివేసిన విమాన వాహకనౌకల జాబిత. క్రింది జాబిత నౌకల అందుబాటు, పరిస్థితి గూర్చికాక ప్రస్తుత స్థితిని మాత్రమే చూపిస్తుంది.
సర్వే గణిత చంద్రిక
సర్వే గణిత చంద్రిక 1932 సంవత్సరం ముద్రించబడిన గణితశాస్త్ర గ్రంథము. దీనిని చదలువాడ కోటినరసింహము పద్యరూపంలో రచించి విపులమైన వివరణలు అందించారు.
దీని ముద్రణ కొరకు తురగావారిపాలెము గ్రామానికి చెందిన ఉప్పటూరి బిల్లాలరెడ్డి, సింగం పుల్లారెడ్డి, కాసు పిచ్చిరెడ్డి, తుమ్మా రత్నారెడ్డి, ఉప్పటూరి అంకిరెడ్డి, గొంగటి రామిరెడ్డి, వోబుల్‌రెడ్డి కనికిరెడ్డి, ఉప్పుటూరి నరిశిరెడ్డి, శింగం నరిసిరెడ్డి, ఉప్పుటూరి అచ్చిరెడ్డి మరియు పరసత్యాళ్ళూరు గ్రామానికి చెందిన చల్లా రాఘవరెడ్డి సహాయాన్ని అందించారు.కం. శ్రీరమణవంద్య చరణాం
భోరుహ గర్వోన్నత త్రిపురదానవ సం
హారా యాశ్రితజన హృ
త్కైరవరజనీశ కాశికా విశ్వేశా.
తే.గీ. అవధరింపుము బాలురకైన దెలియు
రీతి బద్యంబులందు ధాత్రీగణితము
విపుల విషయాన్వితంబయి వెలయుచుండు
నట్లొనర్చెద గొను భవదంకితముగ.
సాహితీ యశస్వి
సాహితీ యశస్వి అభ్యుదయ కవి, రచయిత, విమర్శకుడు అయిన ఎస్వీ సత్యనారాయణ గారి షష్టిపూర్తి సందర్భంగా వారి సాహితీ యశస్సును వివరిస్తూ పలువురు వ్రాసిన వ్యాసమాలిక గల పుస్తకం.
డా.సి.నారాయణరెడ్డి మొదలుకొని, డా.సాగి కమలాకరశర్మ వరకు 45మంది వ్రాసిన వ్యాసాలు ఈ పుస్తకంలో ఉన్నాయి. అరసంలో క్రియాశీలక ఉద్యమ సూర్యుడుగా ఎస్వీ తెలుగు సాహిత్యోద్యమంలో ఓయు తెలుగు శాఖాధిపతిగా, అరసం నేతగా, కవిగా, రచయితగా, విప్లవ కార్యకర్తగా, విమర్శకునిగా సాహితీ సాంస్కృతిక రంగ కార్యకర్తగా బహుముఖ కృషీ వలుడు ఎస్వీ వారి అపూర్వ కృషికి అద్దంగా నిలుస్తుంది.
'పరిశోధనలో, కవితా రచనలో, ఉపన్యాస ఒరవడిలో అలజడిని సృష్టించే సృజన సంపన్నుడు- భజన శక్తులను లక్ష్య పెట్టని అభ్యుదయాంశను నిలువెల్లా నింపుకున్న సాహిత్య వ్యక్తిత్వం ఎస్వీధి' అంటూ జ్ఞానపీఠ అవార్డ్‌ గ్రహీత డా||సి.నారాయణ రెడ్డి ఎస్వీ. సత్యనారాయణను అభినందిస్తారు. 60 సంవత్సరాలు నిండిన సందర్భంలో అరసం జాతీయ నేతకు సాహితీ పెద్దలు అందించిన అక్షరాభి నందనలు- ఆశీస్సులు, ఈ గ్రంథంలో (దాదాపు 45 మంది రాసినవి) ఉన్నాయి. 
ప్రముఖ కవులు, రచయితలు వారి అభిప్రాయాలు ఈ పుస్తకంలో ఎస్వీ సాహితీ సాంస్కృతిక కృషిని అవిష్కరించాయి.
తప్పక చదవాల్సిన వంద కథానికలు
తప్పక చదవాల్సిన వంద కథానికలు గురజాడ అప్పారావు వందో వర్ధంతి సందర్భంగా నవంబరు 30 2015 న త్యాగరాయ గానసభలో విడుదలైన పుస్తకం. దీనిని వేదగిరి రాంబాబు వ్రాసారు. ఇది గురజాడకు నివాళిగా ఆవిష్కరింపబడింది. ఈ వ్యాసాలు సూర్య దినపత్రిక సాహిత్యం పేజీలో ప్రతివారం ప్రచురింపబడ్డాయి. అట్లూరి పిచ్చేశ్వరరావు మొదలుకొని హితశ్రీదాకా అక్షరక్రమంలో వందమంది కథకుల కథానికల పరిచయం ఈ పుస్తకంలో ఉంది.
గురజాడ శత వర్ధంతి నివాళిగా కళాసుబ్బారావు కళావేదికలో ప్రభుత్వ సలహాదారు డాక్టర్ కెవి రమణాచారి ఆవిష్కరించారు. ఈ కార్యక్రమం వేదగిరి కమ్యూనికేషన్స్ నిర్వహించింది. గురజాడ అప్పారావుకు అంకితమిస్తూ ప్రముఖ సాహితీవేత్త డాక్టర్ వేదగిరి రాంబాబు ఎంతో శ్రమ కోర్చి ఆణిమత్యాల వంటి కథానికలను ఏర్చి కూర్చి ఈ సంకలనాన్ని తెచ్చారు. ఇందులో ఎన్నో వైవిధ్య భరితమైన కథానికలు ఉన్నాయి. 'సూర్య ' దినపత్రిక పాఠకులకు గతంలో ధారావాహిక రూపంలో అందించిన ఈ కథానికలను ఆయన పుస్తక రూపంలో తీసుకువచ్చారు. ఈ పుస్తకం చదవితే చాలు వేర్వేరు కథానికల కోసం వేర్వేరు పుస్తకాలు శోధించాల్సిన పని లేదు.
సరోష్ హోమీ కపాడియా
సరోష్ హోమీ కపాడియా (ఎస్.హెచ్.కపాడియా) (29 సెప్టెంబరు 1947 – 4 జనవరి 2016) భారత సుప్రీం కోర్టు 38వ ప్రధానన్యాయమూర్తి.
ఎస్.హెచ్.కపాడియా ముంబైలో 1947లో జన్మించారు. ఆసియా ఖండంలో ప్రాచీన న్యాయకళాశాల అయిన ప్రభుత్వ న్యాయ కళాశాల, ముంబైలో గ్రాడ్యుయేషన్ చేసారు. నగరంలోని ప్రభుత్వ లా కళాశాలలో పట్టా పొందాక కొంతకాలం క్లర్కుగా పనిచేశారు. క్లాస్‌-4 ఉద్యోగిగా కెరీర్‌ ప్రారంభించిన ఆయన ప్రముఖ కార్మిక న్యాయవాది అయిన ఫిరోజ్ దమానియా వద్ద చేరారు. తరువాత 1974 సెప్టెంబరు 10 న బొంబాయి హైకోర్టులో న్యాయవాదిగా చేరారు.
కపాడియా అక్టోబరు 8, 1991 మరియు మార్చి 23, 1993 లలో బొంబాయి హైకోర్టులో అదనపు జడ్జిగా నియమింపబడ్డారు. ఆగష్టు 5, 2003 న ఆయన ఉత్తరాఖండ్ రాష్ట్ర హైకోర్టు ప్రధాన న్యాయమూర్తిగా నియమింపబడ్దారు. డిసెంబరు 18, 2003 న ఆయన సుప్రీం కోర్టు న్యాయమూర్తిగా బాధ్యతలు స్వీకరించారు. మే 8, 2010 న భారత రాష్ట్రపతి ప్రతిభాపాటిల్ ఆయనను సుప్రీం కోర్టు ప్రధాన న్యాయమూర్తిగా ప్రమాణ స్వీకారం చేయించారు. ఆయన సెప్టెంబరు 29, 2012 న పదవీవిరమణ చేసారు. ఈ కాలంలో ఆయన గుజరాత్ న్యాయ విశ్వవిద్యాలయంలో జనరల్ కౌన్సిల్ కు చైర్మన్ గా కూడా వ్యవహరించారు.
ఆయన సెర్నాజ్ ను వివాహం చేసుకున్నారు. వారికి కుమారుడు మరియు కుమార్తె ఉన్నారు. వారి కుమారుడు ఛార్టెడ్ అకౌంటెంత్ గా పనిచేస్తున్నారు. కపాడియాకు ఆర్థికశాస్త్రం, పబ్లిక్ ఫైనాన్స్, ప్రాయోగిక భౌతిక శాస్త్రం మరియు హిందూ, భౌద్ధ తత్వాల పై మక్కువ ఎక్కువ. ఆయన జనవరి 4, 2016 న మరణించారు.
సరోష్ హోమీ కపాడియా భారత ప్రధాన న్యాయమూర్తిగా విలువలున్న సిద్ధాంతాలకు కట్టుబడి, క్రమశిక్షణతో ఉండేవారు.
వోడాఫోన్ కేసు తీర్పు, మీడియా విచారణ విషయంలో ఐదుగురు జడ్జీలతో కూడిన ధర్మాసనం తీర్పు లాంటివి జస్టిస్ కపాడియా హయాంలోనే వెలువడ్డాయి.
జడ్జిగా ఎలాంటి శషభిషలకు తావులేకుం డా ఆయన అనేక కీలక తీర్పులు వెలువరించారు. యూపీఏ హయాంలో 2011 లో సీవీసీగా పీజే థామస్‌ నియామకం చెల్లదని పేర్కొంటూ జస్టిస్‌ కపాడియా తీర్పు చెప్పారు. ఆర్జేడీ అధినేత లాలూ ప్రసాద్‌ బెయిల్‌ రద్దు కేసులో ధర్మాసనంలోని మెజారిటీ జడ్జీలతో విభేదిస్తూ... తీర్పు వెలువరించిన సాహసి.
3207 రోజుల పాటు ప్రధాన న్యాయమూర్తిగా పనిచేసిన ఆయన 834 తీర్పులు, ఉత్తర్వులు జారీ చేశారు. ఎన్నో ముఖ్యమైన తీర్పులను వెలువరించి నిష్పక్షపాతంగా వ్యవహరిస్తారన్న పేరు పొందారు.
పి.ఆర్.రాజు
పి.ఆర్.రాజు ప్రముఖ చిత్రకారుడు. ఈయన జాతీయ పురస్కారాన్నిపొందడంతో పాటు పలు అవార్డులు కూడా పొందారు. ఇరవై సంవత్సరాలు జాతీయ సెంట్రల్ లలిత కళా అకాడమీకి సభ్యుడిగా ఉన్నారు. తెలుగువారు గర్వపడేలా పీఆర్ రాజు చిత్రకళలో అద్భుతంగా రాణిస్తూ పెయింటింగ్‌లో 50 రకాల శైలులను సృష్టించాడు.
ఆయన 1928లో జన్మించారు. వారి స్వగ్రామం ఆంధ్ర-తమిళనాడు సరిహద్దులో నల్లతూరు గ్రామం. ఆయన 1956 మద్రాస్‌లో తన విద్యాభ్యాసం తర్వాత హైదరాబాదు కు వచ్చారు. ఈయన విద్యాభ్యాసం మద్రాస్‌లో జరిగింది. ఆయన సహజత్వంలో ఉండే చిత్రాలు వేయడంలో సిద్ధహస్తుడు. ఆయన దేశవిదేశాలలొ అధ్బుతమైన చిత్ర ప్రదర్శనలిచ్చారు. ఆయన తన యింటినే ఆర్ట్ గ్యాలరీగా మార్చుకున్నారు. ఆయన ఎందరో సుప్రసిద్ధ చిత్రకారులకు గురువు. పీఆర్ రాజు గారికి ప్రఖ్యాత చిత్రకారుడు దేవీప్రసాద్ రాయ్ చౌదరి, అప్పటి మద్రాస్ ముఖ్యమంత్రి రాజగోపాలాచారి కుమార్తె నామగిరి అమ్మాళ్ సహా విద్యార్థులు. ఆయన 40 సంవత్సరాలుగా ప్రముఖ చిత్రకారునిగా గుర్తింపు పొందారు. ఆయనకు జాతీయ, అంతర్జాతీయ అవార్డులు కూడా లభించాయి. ఆయన 20 సంవత్సరాలుగా జాతీయ లలిత కళా అకాడమి లో సభ్యులుగా ఉన్నారు. ఆయన కుమారుడు నరేంద్రనాథ్ పాలాల కూడా ప్రసిద్ధ చిత్రకారుడు. ఆయన 6 నుండి 16 సంవత్సరాల మధ్య వయసుగల పిల్లలకు తన సంస్థలో వివిధ రకాల చిత్రకళా నైపుణ్యాలను బోధిస్తుంటారు.
ఆయన తన చిత్రకళను విద్యార్థులకు అందించాలనే తపనతో ఒక పాఠశాలను స్థాపించారు. ఆయన రేఖలు, వక్రాలతో బోధనలు ప్రారంభించి వాటర్ కలర్స్ వేయుటలో మెళుకువలను తన వృద్ధాప్యంలో కూడా బోధించేవారు. ఆయనకు సహకారాన్ని ఆయన కుమారుడు నరేంద్రనాథ్ పాలాల కూడా అందుస్తుంటారు. ఆయన 50 రకాల చిత్ర నైపుణ్యాలను తెలిసిన ప్రసిద్ధ కళాకారుడు.
ఆయన జనవరి 10 2016 న బేగంపేటలో తన స్వగృహమందు మరణించారు.
పాఠ్యపుస్తకము
పాఠ్యపుస్తకము అనేది విషయం యొక్క అధ్యయనం కోసం ఉపయోగించే ఒక పుస్తకం. ప్రజలు ఒక నిర్దిష్ట విషయం గురించి వాస్తవాలు మరియు తెలుసుకోవడానికి పాఠ్యపుస్తకాన్ని ఉపయోగిస్తారు. పాఠ్యపుస్తకాలు కొన్నిసార్లు అభ్యాసకుని యొక్క జ్ఞానాన్ని మరియు అవగాహనను పరీక్షీంచుటకు ప్రశ్నలు కలిగి ఉంటాయి. వర్క్‌బుక్ అనేది అభ్యాస ప్రశ్నలు మరియు సాధనలు మాత్రమే కలిగియుండే పాఠ్యపుస్తకము యొక్క ఒక రకం. వర్క్‌బుక్స్ బోధించడానికి రూపొందించినవికావు కానీ అభ్యాసాన్ని మరియు హైలైట్ ప్రాంతాలను అందిస్తాయి వీటిని మరింత నేర్చుకోవడం అవసరం. పునశ్చరణ గైడ్ అనేది అభ్యాసకుడు విషయం గురించి మరియు తన అదనపు సాధన గురించి ముఖ్యంగా పరీక్ష ముందు గుర్తు చేసుకోవడానికి ఉపయోగపడే పాఠ్యపుస్తకము యొక్క ఒక రకం. పాఠ్యపుస్తకములు సాధారణంగా పాఠశాల బోధన కోర్సును అనుసరించి పాఠశాలల ద్వారా విద్యార్థులకు పంపిణీ చేయబడతాయి. కొన్నిసార్లు ముఖ్యంగా విశ్వవిద్యాలయ విద్యార్థులు తమ అవసరాల కోసం పాఠ్యపుస్తకాలను కొనుగోలు చేస్తారు లేదా లైబ్రరీ నుండి వాటిని అరువు తీసుకుంటారు. అధికభాగం పాఠ్యపుస్తకాలు అచ్చువేసిన ఫార్మాట్ లో మాత్రమే ప్రచురించబడుతున్నాయి. అయితే, కొన్ని ఇప్పుడు ఎలక్ట్రానిక్ పుస్తకాల వలె ఆన్లైన్ లో అందుబాటులో ఉన్నాయి.
సినిమా స్క్రిప్టు రచనాశిల్పం
సినిమా స్క్రిప్టు రచనాశిల్పం ప్రముఖ దర్శక,నిర్మాత చిమ్మని మనోహర్ వ్రాసిన పుస్తకం. దీనికి 1998 లో నంది ఉత్తమ పుస్తక పురస్కారం లభించింది.
తెలుగు సినిమా దర్శకుడు మరియు నిర్మాత అయిన చిమ్మని మనోహర్ తన స్వానుభవంతో ఈ పుస్తకాన్ని వ్రాసారు. ఈ పుస్తకానికి "బెస్ట్ బుక్ ఆన్ ఫిలింస్" కేటగిరీలో నంది అవార్డు లభించింది. ఆ పుస్తకమే ఆ తర్వాత ఆయన ఒక దర్శకుడిని కావడానికి కారణం అయింది. రచయితగా ఆయన కొంతమంది దర్శకులకు, రచయితలకు స్క్రిప్టులు రాసిచ్చిన అనుభవంతో - తెలుగు సినిమా పరిశ్రమ నేపథ్యంగా ఈ పుస్తకంలో విషయాన్ని వ్రాసారు.
చిమ్మని మనోహర్
చిమ్మని మనోహర్ తెలుగు సినిమా దర్శకుడు. ఆయన ‘కల’, అలా, వెల్‌కమ్‌ చిత్రాలకు దర్శకత్వం వహించారు.
ఆయన స్వంత ఊరు వరంగల్. ఆయన ప్రస్తుతం హైదరాబాదు లో నివసిస్తున్నారు. ఆయన మెషినిస్టుగా ఫాక్టరీల్లో పనిచేసిన కొంతకాలం తర్వాత మళ్లీ చదువు వైపు దృష్టి మళ్ళించారు. తెలుగు సాహిత్యం, లైబ్రరీ & ఇన్‌ఫర్మేషన్ సైన్సుల్లో ఉస్మానియా యూనివర్సిటీ నుంచి పోస్ట్ గ్రాడ్యుయేషన్ కోర్సులు చదివారు. విశ్వవిద్యాలయ టాపర్‌గా పీజీపోస్టుగ్రాడ్యుయేషన్ లో రెండు గోల్డ్ మెడల్స్ కూడా పొందారు. తరువాత ఆయన మూడు కేంద్ర ప్రభుత్వ సంస్థల్లో పనిచేశారు. ఆయన ఆఖరి ఉద్యోగం - ఆలిండియా రేడియోలో సుమారు 11 ఏళ్లు పనిచేశాక, ఆ ఉద్యోగానికి రిజైన్ చేశారు. ప్రస్తుతం "ఇన్‌ఫొప్రెన్యూర్" (ఇన్‌ఫర్మేషన్ మార్కెటింగ్ ఆన్‌లైన్) పనిని స్వంతంగా పూర్తిస్థాయిలో చేస్తున్నారు.
ఆయనకు చిన్నప్పటినుంచీ చదవటం, రాయటం అలవాటు. ఆయన విద్యార్థిగా ఉన్నప్పట్నుంచే కథానికలు, వ్యాసాలు, ఫీచర్లు మొదలైనవి ఎన్నో దాదాపు అన్ని తెలుగు న్యూస్‌పేపర్లు, మేగజైన్లలో ప్రచురితమయ్యాయి. ఎక్కువగా ఆయన రాసిన కథానికలు "ఆంధ్ర భూమి" వీక్లీలో అచ్చయ్యాయి. ఆయన రష్యన్ నుంచి నేరుగా తెలుగులోకి ఒక ఇరవై వరకు కథల్ని అనువదించారు. వాటిలో ఎక్కువభాగం కథలు "విపుల", "ఆంధ్ర జ్యోతి" పత్రికల్లో అచ్చయ్యాయి. 
ఆయన వ్రాసిన సినిమా స్క్రిప్టు రచనాశిల్పం పుస్తకానికి 1998 లో నంది ఉత్తమ పుస్తక పురస్కారం లభించింది.
రామ్‌గోపాల్ మలానీ
రామ్‌గోపాల్‌జీ మలానీ హైదరాబాదులో పేరుగడించిన సేవాతత్పరుడు. 
జోధ్‌పూర్ లోని నాగూర్ ప్రాంతపు మరాఠీ కుటుంబానికి చెందిన ఇతడి తండ్రి సేఠ్ శుభకరణ్‌జీ 1849లో హైదరాబాద్‌కు వలస వచ్చాడు. సేఠ్ శుభకరణ్‌జీ నలుగురు కుమారులలో చివరివాడైన రామ్‌గోపాల్‌జీ కాంట్రాక్టర్‌గా నిర్మాణ రంగంలో స్థిరపడ్డాడు. నిజాం ప్రభుత్వం వేసిన రైల్వేలైన్, రహదారులలో ఎక్కువ శాతం ఇతడు వేసినవే. వ్యాపారంలో ఆర్జించిన ఆదాయాన్ని ఇతడు అనేక సేవా కార్యక్రమాలలో వినియోగించాడు. విజయవాడలో 1897లో రైల్వేప్రయాణికుల కోసం ఒక ధర్మసత్రాన్ని నిర్మించాడు. ఫతేమైదాన్‌లో ఒక స్పోర్ట్స్ స్టేడియాన్ని నిర్మించి నిజాం ప్రభువు మహబూబ్ అలీ ఖాన్కు బహుమానంగా ఇచ్చాడు. అదే ఇప్పుడు ఎల్.బి.స్టేడియంగా ప్రసిద్ధిగాంచింది. సికిందరాబాద్ ఎం.జి.రోడ్డులో క్లాక్ టవర్, ఫౌంటెన్, సత్యనారాయణ దేవాలయం, రామ్‌గోపాల్ పేట్ పోలీస్‌స్టేషన్ భవనం, మలానీ ట్రస్ట్ భవనం ఇవన్నీ ఇతడు నిర్మించనవే. 1902లో సికిందరాబాదులోని కింగ్ ఎడ్వర్డ్ మెమోరియల్ హాస్పెటల్‌లో లేడీ కర్జన్ పేరిట ఒక ప్రసూతి విభాగం ప్రారంభించడానికి నిధులు సమకూర్చాడు. తిరుమలగిరిలో సైనికులకు సోల్జర్స్ హోమ్‌, వయోవృద్ధులకు సీనియర్ సిటిజన్స్ హోమ్‌ పేరిట ఆశ్రమం ఏర్పాటు చేశాడు. ఇతడు నిర్మాణ రంగంలోనే కాకుండా పారిశ్రామిక రంగంలో ప్రవేశించి లోయర్ టాంక్‌బండ్ రోడ్డులో "దివాన్ బహదూర్ రామ్‌గోపాల్ మిల్స్" (డి.బి.ఆర్.మిల్స్) పేరుతో ఒక టెక్స్‌టైల్ మిల్లును ప్రారంభించాడు. ఎంతో మందికి ఉపాధి కల్పించిన డి.బి.ఆర్.మిల్స్ 1984 వరకు ఇతని కుటుంబం ఆధీనంలో ఉంది. ఇతని సేవలకు గుర్తింపుగా బ్రిటిష్ ప్రభుత్వం ఇతడికి "కైసర్-ఇ-హింద్" అవార్డును ప్రదానం చేసింది. రాయ్ దివాన్, రాయ్ బహద్దూర్ బిరుదులు ఇతడిని వరించాయి. ఒక వైపు పారిశ్రామిక, వ్యాపార రంగాలలో తలమునకలై కూడా సేవాకార్యక్రమాలను ఒక కర్తవ్యంగా నిర్వహించిన రామ్‌గోపాల్‌జీ మలానీ 1923, జనవరి 1 న మరణించాడు. ఇతడి జ్ఞాపకార్థం 1929లో ఎం.జి.రోడ్డులో ఇతడి విగ్రహాన్ని స్థాపించారు.
నరేంద్రనాథ్ పాలాల
నరేంద్రనాథ్ పాలాల సుప్రసిద్ధ చిత్రకారుడు. ఆయన ప్రముఖ చిత్రకారుడు పి.ఆర్.రాజు కుమారుడు.
ఆయన తన తండ్రి గార అయిన పి.ఆర్.రాజు తో కలసి వేసిన చిత్రాలతో ప్రపంచాన్ని నిర్మిచిన వీరు నిబద్ధతతో అనేకమందికి స్ఫూర్తిగా నిలిచారు. నమ్మిన సిద్ధాంతం కోసం అహర్నిశలూ కష్టపడడమే కాకుండా వారు అభిమానించిన,ప్రేమించిన చిత్రకళ కోసం తమ జీవితాన్ని త్యాగం చేసిన వ్యక్తి. తమ కళను భవిష్యత్ తరాలవారికి అందజేయాలనే తలంపుతో యువ కళాకారులకు చిత్రకళలో మెళకువలు చెబుతూ రాణించేలా చేస్తున్నారు. అనేకమంది ముఖ్యమంత్రులు, గవర్నర్లు వీరి ప్రతిభను గూర్చి మెచ్చుకున్నారు. ఆయన గీసిన ఒక్కో చిత్రంలోఒక్కో చిత్రరాజసం ఉట్టిపడుతుంది.
కావిలిపాటి విజయలక్ష్మి
కావిలిపాటి విజయలక్ష్మి సుప్రసిద్ధ కథా/నవలా రచయిత్రి. ఈమె విశాఖపట్నం జిల్లా, దేవరాపల్లి గ్రామంలో 1933, ఫిబ్రవరి 1వ తేదీన జన్మించారు. 
ఈమె రచనలు పుస్తకం, జ్యోతి, ఆంధ్రజ్యోతి, కళాసాగర్, స్పందనవాణి, పల్లకి, యువ, వనితాజ్యోతి, ప్రభవ, జ్యోత్స్న, అనామిక, విజయ, నీలిమ, స్నేహ, స్వాతంత్ర్య మొదలైన పత్రికలలో ప్రచురింపబడ్డాయి. ఈమె రచించిన విధివిలాసాలు నవలను 1971లో తాసిల్దారుగారి అమ్మాయి పేరుతో సినిమాగా తీసారు.
మునిమాణిక్యం రఘునాథ యాజ్ఞవల్క్య
మునిమాణిక్యం రఘునాథ యాజ్ఞవల్క్య మురయా అనే కలంపేరుతో సుప్రసిద్ధుడు. ఇతడు ప్రముఖ హాస్యరచయిత మునిమాణిక్యం నరసింహారావు కుమారుడు. ఇతడు సమాచార ప్రసార మంత్రిత్వశాఖలో ఫిలిం పబ్లిసిటీ ఆఫీసర్‌గా పనిచేశాడు. 
ఇతడు కథలు, నవలలు రచించాడు. ఇతని రచనలు ఆంధ్రప్రభ, పుస్తకం, సాహితి, తరుణ, ఆంధ్రజ్యోతి, ఆంధ్రజనత, భారతి, జయంతి, ఆనందవాణి, యువ, చుక్కాని, విశ్వరచన, ఆంధ్రపత్రిక తదితర పత్రికలలో ప్రచురింపబడ్డాయి.
వీడియో
వీడియో అనేది కదిలే దృశ్య మాధ్యమం యొక్క రికార్డింగ్, కాపీ చేయడం, ప్లేబ్యాక్, ప్రసార, మరియు ప్రదర్శనల కొరకు ఉన్న ఒక ఎలక్ట్రానిక్ మాధ్యమం. వీడియో వ్యవస్థలు ప్రదర్శన యొక్క స్పష్టతలో ఎంతగానో మారుతుంటాయి, ఎలా అంటే ఇవి రిప్రెష్ అవుతాయి, మరియు రిప్రెష్ రేటు అవుతాయి, మరియు 3D వీడియో వ్యవస్థలు ఉనికిలో ఉన్నాయి. వీడియో ఒక సాంకేతికత. దీనిని రేడియో ప్రసార సహా, టేపులు, డివిడిలు, కంప్యూటర్ ఫైళ్లు మొదలగు మాధ్యమం యొక్క వివిధాలుగా కూడా కొనసాగించవచ్చు.
వీడియో సాంకేతికత మొదట మెకానికల్ టెలివిజన్ వ్యవస్థల కోసం అభివృద్ధి చేయబడింది, ఇది త్వరగా కాథోడ్ రే ట్యూబ్ (CRT) టెలివిజన్ వ్యవస్థల ద్వారా భర్తీ చేయబడింది, కానీ అప్పటినుంచి వీడియో ప్రదర్శన పరికరాల కోసం అనేక నూతన సాంకేతికతలు కనిపెట్టబడ్డాయి. చార్లెస్ గిన్స్‌బర్గ్ తన అంపెక్స్ పరిశోధన జట్టు ద్వారా మొదటి ఆచరణాత్మక వీడియో టేప్ రికార్డర్ (VTR) యొక్క ఒకటి అభివృద్ధికి దారితీసాడు. 1951 లో మొదటి వీడియో టేప్ రికార్డర్ కెమెరా యొక్క విద్యుత్ తరంగముల మార్పిడి ద్వారా టెలివిజన్ కెమెరాల నుండి ప్రత్యక్ష చిత్రాలు వశపరచుకున్నది మరియు సమాచారాన్ని అయస్కాంత వీడియో టేప్ పై భద్రపరచింది. వీడియో రికార్డర్లు 1956 లో $50,000 లకు విక్రయించబడ్డాయి, మరియు ఒక గంట నిడివి గల రీల యొక్క ఒక్కొక్క వీడియోటేపు వెల $300. అయితే వీటి ధరలు సంవత్సరాలుగా పడిపోతూవచ్చాయి, 1971లో సోనీ కంపెనీ ప్రజలకు వీడియో కేసెట్ రికార్డర్ (VCR) డెక్స్ మరియు టేపులను అమ్మడం ప్రారంభించింది.
మీటరింగ్ మోడ్
మీటరింగ్ మోడ్ (ఆంగ్లం: ) లేదా కెమెరా మీటరింగ్ (Camera Metering) లేదా ఎక్స్పోజర్ మీటరింగ్ (Exposure Metering) లేదా మీటరింగ్ (Metering) సెన్సర్ పై ప్రసరించే మొత్తం కాంతి ఆధారంగా షట్టరు వేగం, సూక్ష్మరంధ్రం మరియు ఫిలిం వేగాలను నిర్ధారించే అధునాతన కెమెరాలలో గల ఒకానొక సెట్టింగు. షట్టరు వేగం, సూక్ష్మరంధ్రాల నియంత్రణచే అతితక్కువ శ్రమతో బహిర్గతాన్ని నియంత్రించి అసాధరణ కాంతి గల దృశ్యాలను కూడా ఛాయాచిత్రకారులు సులువుగా చక్కని ఛాయాచిత్రాలుగా తీయటానికి ఉపయోగపడే ఒకానొక అమరిక.
మీటరింగ్ మోడ్ లలో అనేక రకాలు ఉన్నాయి. వాటిలో ప్రధానమైనవి మూడు. అవి:
దృశ్యాన్ని మాత్రిక వలె పలు మండలాలు (జోన్ లు) గా విభజిస్తుంది. ఐతే వాటన్నింటినీ కలగలిపి చీకటి-వెలుతురులను విశ్లేషిస్తుంది. రంగు, దూరం, ఎంచుకొనబడ్డ విషయం, ఇతర ముఖ్యాంశాలతో బాటు దృష్టి కేంద్రీకరించబడ్డ అంశం ప్రధానమైనది. ఒక్కొక్క మండలం నుండి వెలుగునీడల విశ్లేషణ సేకరించిన తర్వాత దృష్టి కేంద్రీకరించబడ్డ అంశానికి ఈ మోడ్ అత్యధిక ప్రాముఖ్యతనిస్తుంది. చాలా మటుకు ఛాయాచిత్రాలకు ఈ రకం మీటరింగ్ యే సరియైనది. (ఉదా: రమణీయ ప్రకృతి దృశ్యాలకు, ముఖ చిత్రాలకు)
మిగతా భాగాలను పరిగణలోకి తీసుకోకుండా ఫ్రేం లోని మధ్యభాగం మరియు దాని చుట్టుప్రక్కల భాగాల వెలుగునీడలను మాత్రం కెమెరా విశ్లేషిస్తుంది. దృష్టి కేంద్రీకరించిన అంశానికి సంబంధం లేకుండా కెమెరా కేవలం మధ్యభాగాన్ని మాత్రం పరిగణలోకి తీసుకొంటుంది. (వెనుక వైపు వెలుతురు ఉన్న మనుషుల ముఖచిత్రాలని చిత్రీకరించేందుకు ఉపయోగపడుతుంది.) సెంటర్-వెయిటెడ్ మీటరింగ్ మోడ్ లో ఫలితాన్ని ఇట్టే అంచనా వేయవచ్చును. మ్యాట్రిక్స్ మీటరింగ్ పని చేసే విధానం కంటే, సెంటర్-వెయిటెడ్ మీటరింగ్ పని చేసే తీరు సులువుగా అర్థం అవుతుంది. కావున చాలా మంది ఛాయాచిత్రకారులు ఎక్కువగా ఈ మోడ్ నే ప్రయోగిస్తుంటారు.
సెంటర్-వెయిటెడ్ కు, స్పాట్/పార్షియల్ కు ఇట్టే పెద్ద తేడా లేదు. కాకపోతే సెంటర్-వెయిటెడ్ మధ్యభాగం కాగా, స్పాట్ మధ్యబిందువు మాత్రమే.
స్పాట్ మీటరింగ్ దృష్టి కేంద్రీకరించిన బిందువు, దాని చుట్టుప్రక్కల భాగాలను తప్పితే మిగతా దేనిని పరిగణలోనికి తీసుకొనదు. ఈ ఒక్క మండలం ప్రకారమే బహిర్గతాన్ని నిర్ధారిస్తుంది. (పక్షులు, చంద్రబింబం ఫ్రేంలో ఒక బిందువు మాత్రమే ఆక్రమిస్తాయి కాబట్టి, వాటిని చిత్రీకరించటానికి). ఒక బిందువు వద్ద వెలుతురు అత్యధికంగా ఉండటం, మూలలకు పోయే కొలది చీకటిగా ఉండే అంశాలను స్పాట్/పార్షియల్ మీటరింగ్ వలన చక్కగా చిత్రీకరించవచ్చును.
గల్ఫ్ సహకార మండలి
గల్ఫు యొక్క అరబ్బు రాష్ట్రాల సహకార మండలి ("Cooperation Council for the Arab States of the Gulf"), వ్యవహిరకంగా గల్ఫు సహకార మండలి (GCC, مجلس التعاون الخليجي), అనేది ఇరాక్ తప్పించి పర్షియా అగాధం చుట్టూ ఉన్న అరబ్బు రాష్ట్రాల ప్రాంతీయ, అంతర్ప్రభుత్వ, రాజకీయ మఱియు ఆర్థిక కూటమి. దీని యొక్క సభ్యదేశాలు బహ్రయిన్, కువైట్, ఒమన్, కతర్, సౌదీఅరేబియా మఱియు యు.ఏ.ఈ.
ప్రస్తుత సభ్య రాష్ట్రాలన్నీ రాచిరిక రాజ్యాలు. మూడు రాజ్యాంగబద్ధ రాచరికాలు, రెండు సంపూర్ణ రాజరికాలు, ఒకటి (యు.ఏ.ఈ) సమాఖ్యాస రాచరికం. జోర్డాన్, మొరాకో మఱియు యెమెన్ యొక్క భవిష్యత్తు సభ్యత్వం గూర్చి చర్చలు జరిగాయి. మరింత బలమైన ఆర్థిక, రాజకీయ మరియు సైనిక సమన్వయం కోసం "GCC"ని "గల్ఫు సమాఖ్య"గా రూపుదిద్దాలని సౌదీఅరేబియా ప్రతిపాదన చేసింది. ఇతర దేశాలు ఈ ప్రతిపాదనకు అభ్యంతరాలు వ్యక్తం చేశాయి.
ఈ కూటమి 1981 మే 25న అబూ ధాబీలో స్థాపించబడింది. గల్ఫు సహకార మండల దేశాల మధ్య ఏకీకృత ఆర్థిక ఒప్పందం అబూ ధాబీలో 1981 నవంబరు 11 న కుదిరింది. ఈ దేశాలు తరచూ "GCC రాష్ట్రాలు"గా పిలవబడతాయి.
పేర్కొనదగ్గ లక్ష్యాలు:
ఈ ప్రాంతం ప్రపంచంలో వేగంగా అభివృద్ధి చెందుతున్న ఆర్థిక వ్యవస్థలలో ఒకటి. చమురు మఱియు సహజ వాయువుల ఆధారం దీనికి ప్రధాన కారణం. దీనికి తోడు నిర్మాణ రంగం మఱియు పెట్టుబడి రంగాల ఆదాయం విజృంభణ, దశాబ్దాల ముడిచమురు నిల్వల మద్దతు.
GCC యొక్క చిహ్నం రెండు కేంద్రక వృత్తాలు కలిగి ఉంటుంది. పెద్ద వృత్తం యొక్క ఎగువ భాగంన, బిస్మిల్లా పదబంధం వ్రాసి ఉంది. క్రింది భాగంలో మండలి పూర్తి పేరు వ్రాసి ఉంది. రెండూ అరబ్బీ భాషలో ఉంటాయి. లోపలి వృత్తం మండలి యొక్క ఆరు సభ్య దేశాలు సూచిస్తూ ఒక చిత్రించబడిన షడ్భుజి ఆకారం కలిగి ఉంటుంది. షడ్భుజి లోపలి అరేబియా ద్వీపకల్పం ఆవరించి ఒక పటం నింపుతుంది. దీనిపై సభ్యదేశాల విస్తరణ గోధుమ రంగులో ఉంటుంది. అత్యంత ఎత్తున దేశ జండాలు ఉంటాయి.
కూటమిలో ఈ ఆరు దేశాలు:
తమిళులు
తమిళులు ( లేదా ) అనేవారు ద్రావిడ జాతి సమూహానికి చెందినవారు. వీరి మాతృభాష తమిళం. వీరి వంశస్థుల జాడ భారత రాష్ట్రం అయిన తమిళనాడు లోనూ, భారత కేంద్రపాలిత ప్రాంతము అయిన పుదుచ్చేరి లోనూ, శ్రీలంకలో తూర్పు, ఉత్తర ప్రాంతాల్లో గుర్తించబడ్డాయి. తమిళులు శ్రీలంక జనాభాలోని 24.87%, భారతదేశంలో 5.91%, మారిషస్ లో 5.83%, సింగపూర్ జనాభాలో 5% మరియు మలేషియా జనాభాలోని 5.7% ఉన్నారు.
వేల సంవత్సరాల క్రితం, పట్టణీకరణ మరియు వర్తక కార్యకలాపాలతో పశ్చిమ మరియు తూర్పు తీరం వెంబడి, నేటి కేరళ, తమిళనాడు ప్రాంతాల్లో, నాలుగు పెద్ద తమిళ రాజ్యాలు ఏర్పడ్డాయి. ఇవి చోళ సామ్రాజ్యము, చేర సామ్రాజ్యం, పల్లవ సామ్రాజ్యం, పాండియ సామ్రాజ్యం. 3వ శతాబ్దం BCE మరియు 3వ శతాబ్దం AD మధ్య, తమిళ ప్రజలు "సంగం సాహిత్యం" అనబడు స్థానిక సాహిత్యం ప్రచురించారు. తమిళుల యుద్ధ, మతపర మరియు వర్తక కార్యకలాపాలు వారి స్థానిక సరిహద్దులు దాటి గుర్తింపు చెందాయి. పాండ్యులు, చోళులు చారిత్రకంగా లంకపై ఆధిపత్యం చెలాయించేవారు. చోళ రాజవంశం ఆగ్నేయ ఆసియా యొక్క మలేషియా, దక్షిణ థాయిలాండ్ మరియు ఇండోనేషియాలలో భాగాలను విజయవంతంగా ముట్టడించారు. మధ్యయుగ తమిళ వృత్తిసంఘాలు, వాణిజ్య కేంద్రాలు అయిన "అయ్యవోలు" మఱియు "మణిగ్రామం" ఆగ్నేయాసియా వాణిజ్యంలో ముఖ్యపాత్ర పోషించాయి.
తమిళ దృశ్య కళ శైలీకృత ఆలయ కట్టడాలలో, రాతి కాంస్య విగ్రహ ఉత్పాదనల్లో కనబడుతుంది. చోళ కాంస్య నటరాజు శిల్పం హిందూమత చిహ్నంగా మారింది. తమిళ ప్రదర్శక కళలు ప్రజాదరణ మరియు సాంప్రదాయ పద్ధతుల్లో విభజించబడ్డాయి. ప్రజాదరణ రూపాలు "కూతు" అని పిలుస్తారు. దీనిని గ్రామ దేవాలయాలు మరియు వీధి మూలల్లో నిర్వహిస్తారు. అయితే సాంప్రదాయ రూపం భరతనాట్యం. కోలీవుడ్ అని పిలువబడే తమిళ సినిమా, భారతీయ సినిమా పరిశ్రమకు ఒక ముఖ్యమైన భాగం. సంగీతం సాంప్రదాయ కర్ణాటక రూపం మరియు అనేక ప్రముఖ శైలులలో ఉంటుంది.
చాలావరకు తమిళులు హిందువులు. అయితే చాలామంది అపరిమిత గ్రామదేవతలను నమ్ముతూ జానపద మతాలను పాటిస్తారు. పెర్కొన్నదగ్గ సంఖ్యలో క్రైస్తవులు మరియు ముస్లింలు ఉన్నారు. ఒక చిన్న జైన్ సంఘం "సంగం"కాలం నుండి ఉనికిలో ఉంది. తమిళ వంటకం సాధారణంగా స్థానికంగా అందుబాటులో ఉన్న సుగంధ ద్రవ్యాలు వాడికతో మారుతూ శాకాహారం మరియు మాంసాహార రకాలు ఉన్నాయి. పురాతన దేశ ముక్కువ చూపే సంగీతం, ఆలయప్రాంగణ కట్టడాలు, శిల్ప నిర్మాణం నేటికి ఆదరణలో ఉన్నాయి. ఆధునిక ప్రపంచీకరణ జరుగుతున్నప్పటికీ తమిళుల నమ్మకం, సంస్కృతి, సంగీతం మరియు సాహిత్యంలో గల వారి గత గణనీయ అంశాలు సంరక్షించబడినవి.
హిందూ కళాశాల (గుంటూరు)
హిందూ కళాశాల గుంటూరులో మొదట సంస్కృత పాఠశాలగా ప్రారంభమై 1935లో సర్వేపల్లి రాధాకృష్ణన్ చేతులమీదుగా కళాశాలగా రూపాంతరం చెందింది. 1947లో ప్రథమ శ్రేణి కళాశాలగా అభివృద్ధి చెందింది. మొదట ఆంధ్ర విశ్వవిద్యాలయానికి అనుబంధంగా ఉన్న ఈ కళాశాల ప్రస్తుతం నాగార్జున విశ్వవిద్యాలయానికి అనుబంధంగా ఉంది.
1860లో సంస్కృత పాఠశాలగా ప్రారంభమై 1906లో టౌన్ హైస్కూలుగా మారిన ఈ సంస్థ 1935లో ఇంగ్లీషు, తెలుగు, సంస్కృతం, చరిత్ర, గణితం, వాణిజ్య శాస్త్రం బోధించే కళాశాలగా రూపాంతరం చెందింది. ఆంధ్ర విశ్వవిద్యాలయం ఆనాటి ఉపకులపతి సర్వేపల్లి రాధాకృష్ణన్ ఈ కళాశాలను ప్రారంభించాడు. 1940లో హిందీ, 1942లో వ్యవసాయ, భౌతిక, రసాయన శాస్త్రాల బోధన ప్రారంభించబడింది. 1945లో ద్వితీయశ్రేణి కళాశాలగా, 1947లో ప్రథమశ్రేణి కళాశాలగా గుర్తింపు పొందింది. కొంపల్లి కోటిలింగం, దేశిరాజు నాగభూషణం, మాజేటి హనుమంతరావు, ఎం.మస్తాన్ సాహెబ్, టేకుమళ్ల జాలయ్య, టి.వెంకటరావు, ఆర్.భాస్కరరావు, మద్ది సుదర్శనం, ఎ.లక్ష్మీనరసింహం, ఆర్.ఎల్.సోమయాజి, పి.ఎస్.టి.శాయి, పోలూరి వెంకటేశ్వరరావు, ఎన్.ఎస్.ఆర్.పంతులు, మాధవపెద్ది రాధాకృష్ణమూర్తి, ఎ.ఎల్.నారాయణరావు మొదలైన వారు ఈ కళాశాల కమిటీలో అధ్యక్షులు, కార్యదర్శులుగా పనిచేసి కళాశాల అభివృద్ధికి పాటుపడ్డారు.
అనిల్ గంగూలీ
అనిల్ గంగూలీ ప్రముఖ బాలీవుడ్ దర్శకుడు, రచయిత. ఆయన బాలీవుడ్ చరిత్రలో 1970 నుంచి 1990 వరకు ఆయన ఎన్నో మరపురాని చిత్రాలకు దర్శకత్వం వహించారు. ఇక కోరాకాగజ్, తపస్య చిత్రాలకు జాతీయ అవార్డులు వరించాయి. సాహెబ్‌, త్రిష్న, కాందాన్‌, హమ్‌ కాదామ్‌, ప్యార్‌ కే కబిల్‌, బలిదాన్‌ చిత్రాలతో తనదైన ముద్రవేశారు. ఆయన మిథున్ చక్రవర్తితో అనేక సినిమాలలో కలసి పనిచేసారు.
ఆయన తన కెరీర్ ను సాహిత్యం నుండి బలమైన స్త్రీ పాత్రలు మరియు వైవాహిక సమన్వయ లోపాలు గల చిత్రాలతో తన కెరీర్ ను ప్రారంభించారు. ఆయన తీసిన్ రెండవ చిత్రం "కోరా కాగజ్"ను అసుతోష్ ముఖోపాధ్యాయ వ్రాసిన "సాత్ పాకె బంధా" ఆధారంగా తీసారు. ఈ చిత్రం బెంగాలీ భాషలో అదే పేరుతో యిదివరకే విదుదలైంది. ఆయన సినిమాలో ప్రధాన పాత్ర పోషించిన జయబాధురి ఫిలిం ఫేర్ ఉత్తమ నటీమణి పురస్కారం అందుకుంది. తరువాతి చిత్రం "తపస్య"(1975)ను రాజ్‌శ్రీ ప్రొడక్షన్స్ ద్వారా "రాఖీ"తో తీసారు. ఈ చిత్రాన్ని ప్రముఖ రచయిత్రి ఆశాపూర్ణాదేవి వ్రాసిన కథ ఆధారంగా చిత్రీకరించారు. రాఖీకి కూడా ఫిలిం ఫేర్ ఉత్తమ నటీమణి పురస్కారం లభించింది. ఆ తరువాత ఆయన శరత్ చంద్ర ఛటోపాధ్యాయ నవల "పరిణిత" ఆధారంగా "సంకోచ్"(1976)ను సులక్షణా పండిట్ మరియు జితేంద్ర లతో చిత్రీకరించారు. 1980 లో ఆయన రాఖీతో మరల "హం కదమ్"ను సత్యజిత్ రే కథ "మహానగర్" ఆధారంగా తీసారు.
తరువాత ఆయన 1985లో అనిల్ కపూర్ మరియు అమృతా సింగ్ తారాగణంగా తీసిన "సాహెబ్" చిత్రం ఆయనకు అతిపెద్ద చివరి చిత్రం. తరువాత మిధున్ చక్రవర్తితో కలసి ఏక్షన్ మరియు థ్రిల్లర్ చిత్రాలను తీయుటకు దృష్టి మళ్ళించారు. ఆయన కొన్ని బెంగాలీ సినిమాలలో కూడా పనిచేసారు. ఆయన చివరి బెంగాలీ చిత్రం "కియే పారా కియే నాజరా" (1998)ను "తపస్ పాల్" మరియు "దేబాశ్రీ రాయ్" లతో చిత్రీకరించారు. ఆయన జనవరి 16 2016 న తన 82వయేట మరణించారు.ఆయన కూతురు రూపాలీ గంగూలీ నటిగా, కుమారుడు విజయ్‌ గంగూలీ నృత్యదర్శకుడు, దర్శకుడిగా కొనసాగుతున్నారు.
మౌలానా అబ్దుల్‌ రహీం ఖురేషీ
మౌలానా అబ్దుల్‌ రహీం ఖురేషీ ఆల్ ఇండియా ముస్లిం పర్సనల్ లా బోర్డు (ఏఐఎంపీఎల్‌బీ) సహాయ ప్రధాన కార్యదర్శి, తామిరే మిల్లత్ రాష్ట్ర అధ్యక్షుడు. ఖురేషీగారు మౌలానాగా దాదాపు 25 సంవత్సరాలపాటు తన సేవలను అందించారు. మక్కా మసీదులో జరిగే ఖుత్భాకు ఆయన ప్రసిద్ధిగాంచారు. దానం చేయడం (Qir’ath) గురించి ఆయన చేసిన ఉపన్యాసాలు ఆయనకు ఎన్నో అవార్డులను తెచ్చిపెట్టాయి. జామియా-నిజామియాకు ఆయన డిప్యుటీ వైస్ ఛాన్సలర్ గా పనిచేసాడు.
1935 సెప్టెంబర్ 19 న దుండిగల్‌లో జన్మించిన ఆయన గత 24 ఏళ్లుగా మక్కా మసీదు కతీబ్‌గా కొనసాగుతున్నారు. అల్ హజ్ అబ్దుల్ రహీంకు రెండో కుమారుడైన అబ్దుల్లా ఖురేషీ మెట్రిక్‌లేషన్ అలీఘర్ ముస్లిం యూనివర్సిటీ నుంచి, డిగ్రీ ఉస్మానియా విశ్వ విద్యాలయం నుంచి పూర్తి చేశారు. జామే నిజామియా నుంచి ఫజిల్ కోర్సు పూర్తి చేశారు. ‘దావతుల్ ఇస్లామియా అల్ ముసైరా ఫిల్ హిందూ’పై ఎంఫిల్ చేశారు. ఎల్‌ఎల్‌బీ పూర్తిచేసిన ఖురేషి 1950లో స్థాపించిన తామిరే మిల్లత్ (నాటి బజ్మేఅహెబాబ్ సంస్థ) లో చురుకుగా పనిచేశారు. ఖలీలుల్లా హుస్సేనీ మరణానంతరం తామిరే మిల్లత్ సంస్థ అధ్యక్ష బాధ్యతలను చేపట్టారు.
ముస్లిం మేధావిగా గుర్తింపు పొందిన ఖురేషి యునైటెడ్ ముస్లిం ఫోరం (యూఎంఎఫ్) అధ్యక్షుడిగా, ముస్లిం జాయింట్ యాక్షన్ కమిటీ (ఎంజేఏసీ) కన్వీనర్‌గా, మిల్లీ కౌన్సిల్ జాతీయ కార్యదర్శిగా వ్యవహరిస్తున్నారు. బాబ్రీమసీదు కేసులో ఖురేషి కీలకపాత్ర వహించారు. మజ్లిస్ అధినేత అసదుద్దీన్ తండ్రి సుల్తాన్ సలావుద్దీన్ ఒవైసీ, గౌస్‌ఖామోషీ, మౌలానా హమీదుద్దీన్ ఆఖిల్ హుస్సామీలాంటి నాటి ప్రముఖనేతలతో ఖురేషి కలిసి పనిచేశారు. ముస్లిం సమాజానికి చేసిన సేవలకు గాను జాతీయ, అంతర్జాతీయ స్థాయిలో ఖురేషి గుర్తింపు పొందారు.
2015 మే నెలలో ఆయన రాముడి జన్మస్థలి గురించి ఉర్దూలో పుస్తకం రాసి సంచలనం సృష్టించారు. రాముడు అయోధ్యలో జన్మించలేదనీ, ప్రస్తుత పాకిస్థాన్‌లోని డేరా ఇస్మాయల్‌ ఖాన్‌ జిల్లా రెహ్మాన్‌ ఢేరి పట్టణంలో పుట్టినట్లుగా పేర్కొన్నారు.
మౌలానా అబ్దుల్ రహీం ఖురేషి (81) జనవరి 14 2016 గురువారం, తెల్లవారుజామున కన్నుమూశారు
చివుకుల పురుషోత్తం
చివుకుల పురుషోత్తం సుప్రసిద్ధ నవలా రచయిత. ఇతని నవల "ఏదిపాపం?"ను హిందీలో సూర్యనాథ్ ఉపాధ్యాయ "క్యాహై పాప్?" పేరుతోనూ ఇంగ్లీషులో భార్గవీరావు సిన్నర్, సెయింట్ పేరుతోనూ అనువదించారు. కుక్క కాటుకు చెప్పు దెబ్బ సినిమాకు కథను అందించాడు. ఈ తొలి నవలలోనే ఆంధ్రప్రదేశ్ సాహిత్య అకాడమీ బహుమతిని పొందాడు.
ఇతడు స్వాతి, ఆంధ్రప్రభ, చతుర, ఆంధ్రజ్యోతి, నివేదిత, జ్యోతి, ఆంధ్రపత్రిక, ప్రభవ మొదలైన పత్రికలలో రచనలు చేశాడు.చివుకుల పురుషోత్తం రాసిన కొన్ని కథల జాబితా:
వైజర్సు బాలసుబ్రహ్మణ్యం
వైజర్సు బాలసుబ్రహ్మణ్యం సుప్రసిద్ధ కర్ణాటక సంగీతకారుడు.
ఆయన మే 4 1971న తూర్పుగోదావరి జిల్లా లోని కాకినాడలో జానకి, శేషగిరిరావు దంపతులకు జన్మించారు.ప్రాథమిక విద్య కాకినాడలోనూ, ఉన్నత విద్య తిరుపతిలోనూ సాగింది. ఆయన సంగీతంలో ఎం.ఎ., ఎం.ఫిల్ చేసారు. బాల్యంలో ఆయన తల్లిదండ్రులు భజనలకు హాజరయ్యేవారు. వారి తల్లికి సంగీతంపై మక్కువ ఎక్కువ. చిన్నప్పటి నుండి ఆయనకు వారి తల్లిదండ్రులద్వారా సంగీతంపై మక్కువ యేర్పడింది. తెలుగు భాష పరంగా కాకుండా సంగీత పరంగా వారి తల్లి దండ్రులద్వారా ప్రోత్సాహం ఉండేది. వారికి కాకినాడలో నివసించేవారు. పొద్దున్నే ఉదయం కాకినాడలో కృష్ణ మందిరానికి వెళ్ళేవారు. అచ్చట కొన్ని భజన పాటలు పాడేవారు. ఈయనకు గల సంగీతంపై ఉన్న ఆసక్తిని గమనించి ఆయనను అల్లం రాజు సోమేశ్వరం వద్దకు పంపించారు. ఆయన వద్ద సరళస్వరాలను నేర్చుకున్నారు. తరువాత బి.ఎ సంగీతం చేయడానికి తిరుపతి వెల్లారు. అచట పుదుక్కొట కృష్ణమూర్తి వద్ద సంగీతం నేర్చుకున్నారు. ఆయన ఎం.ఎ మ్యూజిక్ తెలుగు విశ్వవిద్యాలయంలో చేయడానికి హైదరాబాదు వచ్చారు. ఎం.ఎ పూర్తి చేసిన తరువాత ఆయన తంపెల సూర్యనారాయణ గారి వద్ద సంగీత విద్యను అభ్యసించారు. ఆ తరువాత ఆకలి మల్లిఖార్జునశర్మ గారి వద్ద "లయ" పై శిక్షణ పొందారు. నేదునూరి కృష్ణమూర్తి సంగీతాన్ని ఎక్కువగా వినేవారు. దానివల్ల ఆయన సంగీత జ్ఞానాన్ని అభివృద్ధి చేసుకున్నారు. 1996లో జరిగిన తిరుపతి బ్రహ్మీత్సవాలలో తొలి కచేరీని శ్రీవారి చెంతనె చేసారు. ఆయన తొలి ఆల్బం "బ్రోవవమ్మా". ఆయనకు "బ్రోవవమ్మా", "జావళీ ఝరి" మంచి పీరును తీసుకొని వచ్చాయి. అనేక ఆల్బం లను రూపొందిన వీరు 100కు పైగా ప్రైవేటు ఆల్బం లను రూపొందించారు. ఆయన సంగీత త్రైమాసిక పత్రికకు సంపాదకునిగా బాధ్యతలు నిర్వర్తిస్తున్నారు. ఆయన "భైరవి సంగీత అకాడమీ" అనే సంస్థను స్థాపించి అనేక మందికి సంగీత జ్ఞానాన్ని నేర్పుతున్నారు. వీరు మద్రాసు, ఢిల్లీ విశ్వవిద్యాలయాలనుండి డాక్టరేట్ అందుకున్నారు.
ఆనాటి నుండి మననాటి వరకు, అన్నమయ్యవారి దగ్గరి నుండి హైదరాబాద్ సోదరులు రాఘవాచారి, శేషాచారి గార్ల దాకా, కర్ణాటక హిందుస్తానీ సంగీత కళామూర్తులు గాత్ర, తంత్రీవాద్య విశేష ప్రతిభావంతులైన 186 మంది జీవిత విశేషాలను అనల్ప పదాలలో విశేషంగా రచించారు.
ఆయన ఎన్నో సంగీత కార్యక్రమాలను రూపకల్పన చేసిన వీరికి తొలి మజిలీ మాత్రం "సంహిత" ఆల్బం విజయం సాధించడం. ఆయన అజ్ఞాతంగా ఉన్న సంగీత కారులపై డాక్యుమెంటేషన్ చేసారు. ఆయన ఏడు నరసింహదాసు కీర్తనలలు ట్యూన్ మరియు రికార్డింగ్ చేసారు. అందులో "మంగళం అంగజ జానక సారంగ నాయక" (కేదారగౌళ) లో కంపోజ్ చేసారు.
ఆయన భార్య పావని, పిల్లలు ప్రణవ్ మరియు ప్రణతి.
ర్యాంకు
ర్యాంకింగ్ లేదా ర్యాంకు అనేది సంబంధమున్న ఏవైనా రెండు అంశాలకు మధ్య లేదా అలాంటి అంశాల యొక్క సమితి మధ్య సంబంధాన్ని క్రోడీకరించి మొదటిది రెండవ దానికి "దాని కంటే ఉన్నత ర్యాంకు", లేదా "దాని కంటే తక్కువ ర్యాంకు" లేదా "సమాన ర్యాంకు" అని ఏదో ఒక దానిని తెలిపే ఒక గణాంకం. గణితశాస్త్రంలో ఇది ఒక వీక్ ఆర్డర్ గా లేదా మొత్తం వస్తువుల యొక్క ప్రీఆర్డర్ గా గుర్తింపు పొంది ఉంది. ఇది వస్తువుల యొక్క ఒక మొత్తం క్రమంలో తప్పనిసరేమి కాదు ఎందుకంటే రెండు వేర్వేరు వస్తువులు అదే ర్యాంకింగ్ కలిగి ఉండవచ్చు. ర్యాంకింగులు తమకుతామే పూర్తిగా అనుసరించిఉంటాయి. ఉదాహరణకి పదార్థాలు కాఠిన్యం చే పూర్తిగా ప్రీఆర్డర్ లో ఉన్నాయి, అయితే కఠినత్వం యొక్క డిగ్రీలు పూర్తిగా ఆర్డర్ లో ఉన్నాయి. వరస వారీ సంఖ్యల యొక్క ఒక క్రమంలో వివరణాత్మక కొలమానాలను తగ్గించడం ద్వారా ర్యాంకింగులు అది సాధ్యమయ్యే కొన్ని నిర్దిష్ట ప్రమాణాల ప్రకారం క్లిష్టమైన సమాచారం మూల్యాంకనం చేయటం చేస్తాయి. ఉదాహరణకి ఒక ఇంటర్నెట్ సెర్చ్ ఇంజన్ దాని ఔచిత్యం యొక్క అంచనా ప్రకారం వెతుకుతున్న దానిని తెలుసుకొని పేజీలకు ర్యాంకు ఇవ్వగలుగుతుంది, తద్వారా వినియోగదారులు త్వరగా వారు చూడాలనుకునే పేజీలను ఎంచుకొనుటను ఇది సాధ్యం చేస్తుంది.
ఇది సమానంకాని ర్యాంకింగ్స్ పెట్టేందుకు ఎల్లప్పుడూ సాధ్యం కాదు. ఉదాహరణకు రేసు లేదా పోటీ లో రెండు (లేదా ఎక్కువ) పాల్గొన్నప్పుడు ర్యాంకింగ్ స్థానం కోసం టై అవవచ్చు. వరసవారీ కొలమానం ప్రకారం గణించునప్పుడు పరిమాణాలలో రెండు (లేదా ఎక్కువ) ఒకే స్థాయిలో ఉండవచ్చు. ఇటువంటి సందర్భాలలో ఈ క్రింద చూపించబడిన వ్యూహాలలో ఒకదానిని ర్యాంకింగ్ కోసం స్వీకరిస్తారు.
సుభాష్ షిండే
సుభాష్ షిండే మహారాష్ట్ర లో చంద్రపూర్ కు చెందిన నగల వర్తకుడు. ఆయన సమాజంలో పదిమందికీ ఉపయోగపడే పనులు చేస్తూ ఆదర్శంగా నిలుస్తున్నాడు. తనకు వచ్చిన లాభాలను, ఆస్తిపాస్తులను కూడబెట్టు కోవడానికి కాకుండా పేదవాళ్లకు, ఆపదలో ఉన్నవాళ్లకు వెచ్చిస్తూ ఎందరికీ ఆదర్శప్రాయుడయ్యాడు.
ఆయన మహారాష్ట్ర లోని చంద్రపూర్ లో పేద కుటుంబంలో జన్మించారు. ఆయన తండ్రి బంగారు,వెండి పనిలో కార్మికునిగా పనిచేసేవాడు. బాల్యంలో ఆయన తండ్రికీ సహకారం అందిస్తుండేవాడు. ఒకసారి ఆయన తన పాఠశాలలోని రిక్షా కార్మికుని కుమారుడైన స్నేహితునికి బట్టలను యిచ్చి తన దాతృత్వంతో పాఠశాలలో గుర్తింపు పొందాడు. బాల్యంగా చదువుపై శ్రద్ద చూపక ఆటలపై శ్రద్ధ కనబరచేవాడు. చదువుపై శ్రద్ధ చూపకపోవడంపై ఆయన తల్లిదండ్రులు ఆయన భవిష్యత్తు గూర్చి బాధపడేవారు. అయితే ఎనిమిదవ తరగతి చదువుతున్న రోజుల్లో ఒక రాత్రి నిద్రలో... ‘నేను మంచివాడిగా మార తాను’ అని కలవరించసాగాడు సుభాష్. ‘ఏమైందిరా’ అని సుభాష్‌ను లేపి అడి గింది తల్లి. ‘నువ్వు మారతావు కదూ అని ఎవరో అడిగితే మారతాను అని చెప్పాను’ అన్నాడు సుభాష్. ఇక అప్పటి నుంచి అతడిలో పూర్తిగా మార్పు వచ్చింది. ఎంత మార్పంటే... ‘వీడు మా అబ్బాయేనా?’ అని తల్లి దండ్రులు కూడా ఆశ్చర్యపడేంత.
చదువు అబ్బకపోవడంతో తండ్రితో పాటు ఒక నగల దుకాణంలో పని చేయడం మొదలు పెట్టాడు. మెల్లగా నగల వ్యాపారంలో మెళకువలు తెలుసుకున్నాడు. దాంతో సొంతగా నగల వ్యాపారం చేయాలనే కోరిక పెరిగింది. తెలిసిన వాళ్ల దగ్గర అప్పు చేసి నగల దుకాణం తెరిచాడు. వ్యాపార మెళకువలు కొట్టిన పిండి కావడంతో వెనక్కి తిరిగి చూసుకోవాల్సిన అవసరం లేకుండా పోయింది సుభాష్‌కి. దూసుకుపోయాడు. కానీ గర్వం తలకెక్క లేదు, ధన వ్యామోహం పెరగలేదు. తాను బాగున్నాడు కాబట్టి మరికొందరు బాగుండేలా చేయాలి అనుకున్నాడు. ఇస్త్రీ చేసి బతికే పన్నాలాల్ కూతురికి గుండె ఆపరేషన్ చేయాల్సి వచ్చింది. ఆ ఖర్చును భరించడం పన్నాలాల్ వల్ల కాదు. అది తెలిసి సుభాషే ఆ అమ్మాయికి ఆపరేషన్ చేయించాడు. అలా ఇప్పటి వరకు నాలుగొందల మంది హార్ట్ పేషెంట్లకు సహాయపడ్డాడు. ఎంతోమంది పేదలకు కంటి ఆపరేషన్లు చేయించాడు. అనాథలకు అండగా నిలుస్తున్నాడు. పేద వృద్ధులకు కొడుకులా సాయపడుతున్నాడు.
ఎవరికే కష్టం వచ్చినా ‘నేనున్నాను’ అని ముందుకు వచ్చే సుభాష్ షిండేపై అతడి మిత్రుడు శ్రీరామ్ ‘అసామాన్య సామాన్య మానుష్’ పేరుతో ఒక పుస్తకం రాశాడు.
ఢిల్లీ రాజేశ్వరి
ఢిల్లీ రాజేశ్వరి తెలుగు సినిమా నటి. ఈమె దేశ రాజధాని ఢిల్లీలో పుట్టి పెరగడం వల్ల ఢిల్లీ రాజేశ్వరిగా సినిమా రంగంలో పిలువబడుతూ ఉంది. స్నాతకోత్తర విద్యను అభ్యసించిన రాజేశ్వరి నృత్యాన్ని అభ్యసించింది. ఈమె తండ్రి మల్లేశ్వరశర్మ, తల్లి హైమవతి. నటిగా మారక ముందు ఈమె అస్సాంలో ఉపాధ్యాయినిగా పనిచేసింది. ఈమె శేషసాయిప్రసాద్‌ను వివాహం చేసుకుని రాజమండ్రి సమీపంలోని కొత్తపేట గ్రామంలో స్థిరపడింది. ఈమెకు ఒక కుమారుడు ఉన్నాడు. 
ఈమె మొదట దూరదర్శన్‌లో గణపతి సీరియల్‌లో నటించింది. కృష్ణవంశీ దర్శకత్వంలో వెలువడిన అంతఃపురం సినిమా ద్వారా వెండితెరకు పరిచయమైంది.
ఈమె నటించిన చిత్రాల జాబితా:
అభినయ దర్పణం
అభినయ దర్పణం నందికేశ్వరుడు రచించిన సంస్కృత గ్రంథం.
దీనిని వావిళ్ల రామస్వామి శాస్త్రులు అండ్ సన్స్, చెన్నపురి వారు 1934 సంవత్సరంలో తాత్పర్యముతో ముద్రించారు.శ్లో. ఆజ్గికం భువనం యస్య వాచికం సర్వ వాఙ్మయమ్‌,
ఆహార్యం చన్ద్రతారాది తం వందే సాత్త్వికం శివమ్‌. 1తాత్పర్యం: ఎవనికి భువనము అంగికాభినయమో, వాగ్రూపములైనవియెల్ల నెవనికి వాచికాభినయమో, చంద్రతారాదులు ఎవనికి ఆహార్యాభినయమో, అటువంటి సత్త్వప్రధానుఁడగు శివునికి నమస్కరించెదను.సరసాభినయాదీనా మాపాదన సుధీ జుషా,
వేంకటాచార్యవరేణ్య నీడామంగలవాసినా,
భరతాగమగ్రంథాది భావశాస్త్రేష్వనేకశః,
సంగృహ్యవిషయాన్సమ్యక్పూర్వకైస్సముదాహృతాన్,
గ్రథితో౽యం సమాలోచ్య నిరతాం విదుషాముదే,
ఏవమాలోక్యసుధియస్తుష్యేయురితిసాదరమ్,
దర్పణాఖ్యేనగ్రంథేనముద్రితో౽సౌయథామతి.తాత్పర్యం: సరసాభినయాదులను జెప్పుటయందు సమర్థుడైన నీడామంగలం తిరువేంకటాచార్యులచే భరతశాస్త్రాదులవలననుండి అనేకవిషయములు సంగ్రహింపపబడి అభిజ్ఞఉల సంతోషము కొరకు అభినయదర్పణము అను గ్రంథముతో జేర్చి అచ్చువేయింపబడెను.
హరి అచ్యుతరామ శాస్త్రి
హరి అచ్యుతరామ శాస్త్రి జంత్ర గాత్రజ్ఞులు. శాస్త్రీయ, లలిత, చలన చిత్ర సంగీతములలో బహు ప్రఖ్యాతి నార్జించిన వారు. రుద్రం, మహన్యాసం, విష్ణు, లలితా సహస్రనామ స్తోత్రాలను, సంధ్యావందనం, ఆదిత్య హృదయం, సత్యనారాయణవ్రతం, వరలక్ష్మీ వ్రతం, మంగళగౌరి వ్రతం, వినాయక పూజ, మహాలక్ష్మీ పూజ, రుద్రాభిషేకం, వేంకటేశ్వర గద్యం, గద్యత్రయం, అయ్యప్ప స్మరణం, ఇత్యాది బహు క్యాసెట్లు రూపొందించినవారు.
అచ్యుతరామశాస్త్రి ఆంధ్ర రాష్ట్ర, కృష్ణా జిల్లా లోని బందరులో, డిసెంబరు 19, 1929 లో హరి నాగభూషణం గారి ద్వితీయ పుత్రుడిగా జన్మించారు. వీరి తండ్రి గారు ప్రముఖ ఆంధ్ర గాయకులు మరియు వాగ్గేయకారులు. ఇంటిలోని సంగీత వాతావరణం మూలంగా ఈయనకు కూడా సంగీత జ్ఞానం అబ్బింది. ఆయన బి.ఎ. చదివారు. చెన్నైలో అలనాటి మేటి సినీ సంస్థలైన విజయా, వాహినిలలో వయొలిన్ (వాయులీన) కళాకారుడిగా కొలువు తీరారు. వీరి వివాహం ఆగుస్టు 15, 1954 లో జరిగింది. వయలిన్ కళాకారుడిగా అనేక సినీ రంగ సంగీత దర్శకుల వద్ద పనిచేశారు. వీరిలో అద్దేపల్లి రామారావు, పెండ్యాల నాగేశ్వరరావు, సాలూరి రాజేశ్వరరావు, ఘంటశాల గార్లు ఉన్నారు. ఒక ట్రాక్ ఆర్టిస్ట్ గా మంచిగా రాణించారు. సినీ పరిశ్రమలో మంచి పేరు గడించారు.
తెలుగులో నిత్య పూజలు, రుద్రం, నమకం, చమకం, అష్టోత్తరం, సూక్తాలు, సత్యనారాయణ వ్రతం తదితర క్యాసెట్లు, సీ డీ లు రూపొందించారు. ఇవి సామాన్య జనాలకు అందుబాటులోకి రావండమే కాకుండా, విధి విధానాలతో శాస్త్రయోక్తముగా పూజలు చేసుకోవడానికి చక్కటి అవకాశాలు ఇచ్చాయి. శాస్త్రి గారి ఈ వినూత్న ప్రక్రియ అనూహ్యముగా ఫలించింది. వారికి మంచి పేరు తెచ్చిపెట్టింది.2012 మార్చి 25 న ఆయన మరణించారు.
విశ్వనాథ గోపాలకృష్ణ శాస్త్రి
విశ్వనాథ గోపాలకృష్ణ శాస్త్రి సంస్కృత పండితుడు. మహామహోపాధ్యాయ బిరుదాంకితుడు.
ఆయన జూన్ 16 1949 న సాంప్రదాయక వైదిక కుటుంబంలో జన్మించారు. ఆయన తన తండ్రి విశ్వనాథ జగన్నాధ ఘనపాఠీ గారివద్ద ప్రాథమిక విద్యను అభ్యసించారు. తరువాత ఆంధ్ర విశ్వవిద్యాలయంలో 1969లో వ్యాకరణ విద్యాప్రవీణ ఉత్తీర్ణులయ్యారు. 1976లో ఎం.ఎ (న్యాయ ప్రవీణ) ను ఉత్తీర్ణులయ్యారు. తరువాత గురుకుల విద్యావిధానంలో తర్క, వ్యాకరణ మరియు వేదాంత శాస్త్రాలను ప్రముఖ పండితుడు అయిన గోడ సుబ్రహ్మణ్యశాస్త్రి, రామచంద్రుల కోటేశ్వరశర్మ, లంక నరసింహశాస్త్రి, పేరి వెంకటేశ్వరశాస్త్రి, పేరి సూర్యనారాయణ శాస్త్రి మరియు రేమెళ్ళ సూర్యప్రకాశశాస్త్రి లవద్ద అభ్యసించారు.
ఆయనకు అనేక సంస్థలు వివిధ సందర్భాలలో సత్కరించాయి. తిరుపతి లోని రాష్ట్రీయ విద్యా పీఠ్ వారు మహామహోపాధ్యాయ బిరుదును యిచ్చి సత్కరించారు.ఆయన రాజమండ్రిలో శాస్త్రపోషక సభ నిర్వహించినందుకుగానూ శృంగేరి మహాస్వామి ఆయనకు "సంచాలకత్వం" బిరుదును యిచ్చారు.
ఆయన అనేక వేదసదస్సులలో పాల్గొని సంస్కృత సాహితీ జ్ఞానాన్ని అందిస్తుంటారు.
వెంట్రప్రగడ రామారావు
వెంట్రప్రగడ రామారావు (డిసెంబరు 12 1935 - జనవరి 17 2016) సిక్కిం రాష్ట్ర గవర్నర్ గా 2002 నుండి 2005 వరకు పనిచేసారు. హైదరాబాద్ పట్టభద్రుల నియోజకవర్గం నుంచి వరుసగా నాలుగుసార్లు (1966, 1972, 1978, 1984ల్లో) ఎమ్మెల్సీగా గెలుపొందారు. మండలిలో బీజేపీ పక్షనాయకుడిగానూ సేవలందించారు.
రామారావు, కృష్ణా జిల్లా, పెదపారుపూడి మండలం వెంట్రప్రగడలో, డిసెంబరు 12 1935 న తెలుగు బ్రాహ్మణ కుటుంబంలో జన్మించారు. తండ్రి అప్పారావు హోమియో వైద్యుడు కావడంతో కొంత కాలం పాటు మండవల్లిలో ఉన్నారు. మచిలీపట్నంలో కళాశాల విద్య పూర్తయ్యాక, హైదరాబాదులోని ఉస్మానియా విశ్వవిద్యాలయంలో న్యాయవాద విద్య పూర్తిచేశారు. కొద్దికాలం పాటు న్యాయవాదిగా ఆంధ్రప్రదేశ్ హైకోర్టులో పనిచేశారు. ఆయన స్వస్థలం మచిలీపట్నం అయినా హైదరాబాద్ బీజేపీ నేతగానే ప్రసిద్ధులయ్యారు.
21 ఏళ్ల ప్రాయంలో 1956లో రామారావు జనసంఘ్ లో సభ్యునిగా చేరి ఉమ్మడి ఆంధ్రప్రదేశ్‌ రాష్ట్రంలో జనసంఘ్ విస్తరణకు విశేషకృషి చేశారు. అనేక సంవత్సరాలపాటు భారతీయ జనసంఘ్ కు నేషనల్ ఎక్జిక్యూటివ్ సభ్యునిగా తమ సేవలనందించారు. తరువాత భారతీయ జనతా పార్టీ లోనికి చేరారు. ఆయన ఆంధ్రప్రదేశ్ రాష్ట్ర విభాగానికి అధ్యక్షుడిగా రెండు సార్లు (1993-2001) పనిచేసారు. ఆయన పార్టీ జాతీయ ఉపాధ్యక్షులుగా 2002 నుండి 2007 వరకు ఉన్నారు. ఆయన ఉస్మానియా విశ్వవిద్యాలయానికి సెనేట్ సభ్యునిగా కూడా సేవలనందించారు.
ఆయన హైదరాబాద్‌ పట్టభద్రుల నియోజకవర్గం నుంచి 1966లో తొలిసారి ఆంధ్రప్రదేశ్ శాసన మండలికి ఎన్నికై వరుసగా 1966, 1972, 1978 మరియు 1984 లలో తిరిగి ఎన్నికై, 19 సంవత్సరాల పాటు శాసనమండలి సభ్యుడిగా సేవలందించారు. 1984లో అప్పటి ఎన్టీఆర్‌ ప్రభుత్వం శాసనమండలిని రద్దు చేసే వరకు రామారావు బీజేపీ పక్ష నేతగా శాసనమండలిలో బాధ్యతలు నిర్వర్తించారు. పలు లెజిస్లేటివ్‌ కమిటీలలో సభ్యునిగా కొనసాగారు. ఆయన పార్టీ ఫ్లోర్ లీడరుగా కూడా వ్యవహరించారు. 1993లో ఆంధ్రప్రదేశ్ భాజపా పార్టీ పగ్గాలు చేపట్టి, 1997 వరకు ఆ పదవిలో కొనసాగారు. అనంతర కాలంలో పార్టీ జాతీయ వ్యవహారాల్లో చురుకైన పాత్ర పోషించారు. 2002లో పార్టీ జాతీయ ఉపాధ్యక్షునిగా ఎన్నికయ్యారు. ఆంధ్రప్రదేశ్లో, కేంద్రంలో భాజపా భాగస్వామిగా ఉన్న కాలాల్లో రామారావు, ఆంధ్రప్రదేశ్ రాష్ట్ర ఫైనాన్స్ కార్పొరేషన్, ఉస్మానియా విశ్వవిద్యాలయపు సెనేట్‌ బాధ్యతలు నిర్వహించారు.
వాజపేయి ప్రభుత్వ హయాంలో, ఆయన ఆగస్టు 2002 న సిక్కిం రాష్ట్ర గవర్నరుగా భారత రాష్ట్రపతిచే నియమింపబడ్డారు. 2002- 2005 మధ్య కాలంలో సిక్కింకు గవర్నర్గా పనిచేసిన ఆయన. ఆ పదవి నిర్వహించిన అతికొద్దిమంది తెలుగువారిలో ఒకరు.
ఆయన ఆరోగ్య పరిస్థితి విషమించడంతో కుటుంబసభ్యులు జనవరి 17 2016 ఉదయం జూబ్లీహిల్స్ లోని అపోలో ఆసుపత్రిలో చేర్పించారు. ఆయన ఆసుపత్రిలో మరణించారు.
అరువు పదం
అరువు పదం అనేది అనువాదం జరగకుండా ఒక దాత భాషలో నుండి మరొక భాషలోనకు చోర్వబడిన పదము. "అరువు అనువాదాల"కు (loan translations) ఇది తేడా. ఒక భావాన్ని గాని, జాతీయాన్ని గాని ప్రతి పద అర్థాలతో, మూలాలతో అనువాదం చేస్తే అది అరువు అనువాదం అవుతాది. ఉదాహరణకు "రోడ్డు" (ఆంగ్లం:road) అరువు పదం, ముక్కోణం (సంస్కృతం:త్రికోణః) అరువు అనువాదం. ఈ కార్యం ప్రతీ భాషలోనూ సర్వసాధారణంగా కనబడుతుంది. కొన్నిసార్లు అరువు పదాలు, మాటలు స్వీకరణలుగా, అనుసరణలుగా లేదా నిఘంటువు అరువులుగా గుర్తింపబడతాయి. "అరువు పదం" అనునది గూడా ఒక అరువు అనువాదమే.
అన్య సంస్కృతుల అవగాహనతో క్రొత్త సాంకేతిక పదాలు తరుచుగా స్వభాష పదజాలంలోనకు ప్రవేశిస్తూ ఉంటాయి. ఈ అరువు పదాలు మూల సంస్కృతిలో కల్గిన ఒక విషయం కావొచ్చు, లేకుంటే ఆ పద రంగంలో దాత సంస్కృతి ఆధిపత్యంలో ఉండి ఉండవచ్చు.
అన్వేషణా యాత్రలతో స్థానిక నాగరికతల వస్తువులు, జీవులు కనుగొనబడటంతో వాటి పేర్లు సాధారణంగా స్థానిక భాషల నుండి స్వీకరణ చెందుతాయి. ఐరోపా భాషలలో అన్య జీవులకు వాడుకలో ఉన్న పేర్లు చాలామట్టుకు ఈ వర్గానికి చెందిన అరువు పదాలు.తెలుగు భాష అన్య భాష పదాలను సులువుగా, నిరభ్యంతరంగా స్వీకరిస్తుంది. సంస్కృత భాష, పదావళి తెలుగు సాహిత్యాన్ని భారీగా ప్రభావితం చేశాయి. నిజానికి సంస్కృత పదాల రచన మరియు ఉచ్చారణ సులభతరం చేయటానికి, కేవలస్థిర హల్లలు (ఖ, థ), తెలుగు లిపిలోనికి వచ్చాయి. ఇదికాక అరబ్బీ, పెర్షియన్ మరియు ఉర్దూ పదాలు కూడా తెలుగు పరిపాలనా పడికట్టు భాషలోకి వచ్చాయి. బ్రిటీషు పాలన ఆగమనం మరియు సాంకేతిక విప్లవం ప్రపంచం చుట్టుముట్టడంతో, వ్యవహారిక తెలుగులో ఎన్నో ఆంగ్ల పదాలు రంగప్రవేశం చేశాయి.
శక్తీశ్వరస్వామి ఆలయం, యనమదుర్రు
శక్తీశ్వరస్వామి ఆలయం ప్రాచీన శివాలయం. ఇది అత్యంత విలక్షణమైన శివలింగాన్ని కలిగియుంది. ఈ దేవాలయం భీమవరానికి 5 కి.మీ దూరంలో ఉన్న యనమదుర్రు గ్రామంలో నెలకొని ఉంది.
శక్తీశ్వరస్వామి ఆలయాన్ని తూర్పుచాళుక్యుల కాలంలో నిర్మించారు. 12వ శతాబ్దిలో ఢిల్లీ సుల్తానులు కాకతీయ సామ్రాజ్యాన్ని జయించి, దండయాత్ర చేసిన కాలంలో పలు దేవాలయాలు, గ్రామాలపై దాడిచేశారు. ఆ క్రమంలోనే శక్తీశ్వరాలయంపై కూడా దాడిజరిగి, శిథిలాలయంగా మరుగునపడిపోయింది. తర్వాతికాలంలో శతాబ్దాల నాటికి పునర్నిర్మితమైంది.
యమధర్మరాజు జీవులను కాలం తీరిపోగానే ప్రాణాలు తీసుకువెళ్ళేవాడిగా, పాపపుణ్యాలను బేరీజు వేసి శిక్షలు విధించేవాడిగా హిందూ మతంలో కనిపించే దేవుడు. అయితే జీవుల్లో చాలావరకూ ఈ యముడి పేరు వింటే హడిలిపోతూండడంతో ఆయనకు తాను చేసే పనిపైన విరక్తి కలిగిందనీ, తన పనికి, తనకీ గౌరవం కలిగించే కోర్కెతో శివుని గురించి తపస్సు చేశాడు. ప్రత్యక్షమైన శివుడు ఒకానొక రాక్షసుడి ద్వారా యముడి పేరుమీదుగా ఏర్పడే క్షేత్రంలో శివాలయం వెలుస్తుందని, తద్వారా యముడు, హరుడు లయకారులన్న భయం కాకుండా ఆరోగ్యప్రదాతలన్న పేరువస్తుందని వరమిచ్చారు. ఆ ప్రకారమే ఈ ఆలయం వెలిసిందని, ఆలయంలో దీర్ఘరోగాలు నయమవుతాయని స్థలపురాణం చెప్తోంది.
శివలింగతలంపై విలక్షణంగా శీర్షాసనంలో దర్శనమించ్చే శివుని రూపం ఆలయానికే విశిష్టతగా నిలుస్తోంది. శక్తీశ్వరాలయంలో ఒకే పీఠంపై శివుడు, పార్వతి, కుమారస్వామి కొలువై ఉండడం మరో ప్రత్యేకత. అమ్మవారు మాతృమూర్తిగా బాల సుబ్రహ్మణ్యేశ్వరుణ్ణి ఒడిలో చేర్చుకుని లాలిస్తూన్నట్టు కొలువై ఉండడమూ విశేషాంశమే. ఇలా ఆలయానికి ఎన్నో ప్రత్యేకతలు ఉన్నాయి. ఈ ఆలయాన్ని సందర్శించే భక్తులకు దీర్ఘరోగాలు తొలగిపోతాయని ప్రసిద్ధి.
బాల్ పెన్
బాల్ పెన్ లేదా బాల్ పాయింట్ పెన్ అనేది బాల్ పాయింట్ పై అనగా దాని యొక్క పాయింట్ వద్ద లోహపు బాలు పై ఉన్న ఇంకు యొక్క సరఫరాను నియంత్రించే ఒక పెన్ను. దీని లోహమునకు సాధారణంగా ఉక్కు, ఇత్తడి, లేదా టంగ్‌స్టన్ కార్బైడ్ ఉపయోగిస్తారు. ఇది ఈక కలము మరియు ఫౌంటెన్ పెన్నులకు ప్రత్యామ్నాయంగా మరింత గొప్పగా తయారు చేయబడిన కలము. దీనిని 1931లో హంగేరీకి చెందిన లాస్లో బైరొ ఆవిష్కరించాడు. ఈ బాల్ పెన్ను ఇప్పుడు ప్రపంచంలో అత్యంత ఎక్కువగా ఉపయోగిస్తున్న రాత పరికరం, ఇవి ప్రతిరోజూ లక్షలాదిగా తయారుచేయబడుతూ విక్రయించబడుతున్నాయి.
శాసన పద్యమంజరి
పద్యాలను కేవలం కావ్య రచన కోసమే కాక పలు విధములైన ఇతర రచనల కోసం కూడా వినియోగించేవారు. కవిత్వం కాక శాస్త్ర సాంకేతిక గ్రంథాలు, గణిత గ్రంథాలు, ఇతర గ్రంథరచనల్లోనూ ఉపయోగపడ్డాయి పద్యాలు. అలానే పద్యాలను శాసనాల్లో కూడా వినియోగించారు పూర్వ ప్రభువులు. అటువంటి శాసన పద్యాలను సంకలించి ఈ గ్రంథంలో ప్రకటించారు జయంతి రామయ్య పంతులు. అటుగంజాం నుంచి ఇటు చెంగల్పట్టు వరకూ 25 ప్రాంతాల్లోని, 40 పద్యశాసనాలు ఈ గ్రంథంలో ప్రచురించారు. దీని రెండవ భాగము ఆంధ్ర సాహిత్య పరిషత్తు, కాకినాడ వారిచే 1937లో ముద్రించబడింది.
మొదటి మంజరిలో 88 శాసనములలోనున్న 287 పద్యములు ఉన్నాయి. వానిలో మొదటి శాసనము 770 వ శాలివాహనశక సంవత్సర ప్రాంతమందు పుట్టగా; చిట్టచివరిది 1600 వ శాలివాహనశక సంవత్సర ప్రాంతమందును పుట్టినవి. ఈ ద్వితీయభాగములో 46 శాసనములలోగల 95 పద్యము లున్నవి. ఈశాసనములలో మొదటిది 1046 వ శకసంవత్సరములోను జివరిది 1732 వ శకసంవత్సరమున బుట్టినవి. ఈ శాసనములలో కొన్ని దక్షిణ హిందూస్థాన శాసనములు ("South Indian Inscriptions") అను గ్రంథములనుండి గ్రహింపబడినవి.
ఇందులో ముద్రించబడిన శాసనాలున్న గ్రామాలు మరియు శాసన సంఖ్యలు ఈ విధంగా ఉన్నాయి.
1. ఆచంట - (పశ్చిమగోదావరీమండలము) 34.
2. ఇడుపులపాడు - (గుంటూరుమండలము) 38.
3. ఇప్పటము - (గుంటూరుమండలము) 29.
4. ఏలూరు - (పశ్చిమగోదావరీమండలము) 20, 21, 22, 23, 24, 25, 26, 27, 30, 31, 32
5. కొమ్మూరి - (గుంటూరుమండలము) 33
6. గంటసాల - (కృష్ణామండలము) 4, 5
7. తడికలపూడి - (పశ్చిమగోదావరీమండలము) 19
8. తిమ్మాపురము - (గుంటూరుమండలము) 6
9. తూబాడు - (గుంటూరుమండలము) 2.
10. త్రిపురాంతకము - (కర్నూలుమండలము) 35.
11. ధర్మవరము - (గుంటూరుమండలము) 39
12. నాదెండ్ల - (గుంటూరుమండలము) 1, 12
13. ప్రాతపల్లవరము - (చెంగల్పట్టుమండలము) 44
14. పాములపాడు - (గుంటూరుమండలము) 14, 15, 16, 17, 18.
15. పాలకొల్లు - (పశ్చిమగోదావరీమండలము) 7, 8, 23, 46.
16. పెరవలి - (గుంటూరుమండలము) 13.
17. బెజవాడ - (కృష్ణామండలము) 11.
18. భీమవరము - (పశ్చిమగోదావరీమండలము) 37.
19. మందడము - (గుంటూరుమండలము) 45.
20. ముఖలింగము - (గంజాముమండలము) 9.
21. రాజమహేంద్రవరము - (తూర్పుగోదావరీమండలము) 10.
22. వలివేరు - (గుంటూరుమండలము) 3.
23. వేలుపూరు - (గుంటూరుమండలము) 43.
24. శ్రీకూర్మము - (గంజాముమండలము) 28, 40, 41, 42.
25. శ్రీశైలము - (కర్నూలుమండలము) 36.
పొట్లూరి సుప్రీత
ఆంధ్రప్రదేశ్ రాష్ట్రం, కృష్ణా జిల్లా ముసునూరు మండలంలోని కాట్రేనిపాడు గ్రామానికి చెందిన పొట్లూరి గణేష్, కవిత దంపతులు ఒక మామూలు రైతు కుటుంబానికి చెందిన వారు. వీరి కుమార్తె సుప్రీత, 2008లో ముస్తాబాద స్పొర్ట్స్ అండ్ ఎడ్యుకేషన్ అకాడమీలో శిక్షణ తీసుకొనడం ప్రారంభించింది. తొలినాళ్ళలో కాట్రేనిపాడు గ్రామం నుండి వచ్చి చదరంగం సాధన చేసేది.
2010లో విశాఖపట్నంలో నిర్వహించిన రాష్ట్రస్థాయి, అండర్-9 చదరంగం పోటీలలో జిల్లా జట్టుకి ప్రాతినిధ్యం వహించి ప్రథమస్థానం సంపాదించి, స్వర్ణపతకం కైవసం చేసుకున్నది.
2011లో, తన పది సంవత్సరాల వయసులో, రాష్ట్ర చదరంగం పోటీలలో అండర్-11,13,15,17,19 విభాగాలలో రాణించింది. అదే సంవత్సరంలో నిర్వహించిన ఐదు జాతీయస్థాయి పోటీలలో, రాష్ట్ర జట్టుకు ప్రాతినిధ్యం వహించింది.
2012లో ఢిల్లీలో నిర్వహించిన ఆసియా పాఠశాల స్థాయి చదరంగం పోటీలలో అండర్-11 విభాగంలో పాల్గొని, స్టాండర్ద్స్ లో పసిడి, బ్లిట్జ్ లో రజతపతకం కైవసం చేసుకున్నది. [1]
2013లో ఇరాన్ దేశంలో నిర్వహించిన అసియా ర్యాపిడ్ ఛెస్ ఛాంపియన్ షిప్ పోటీలలో, అండర్-12 విభాగంలో పాల్గొని, రజతపతకం సాధించి, దుబాయ్ లో నిర్వహించిన ప్రపంచ ఛెస్ పోటీలలో అండర్-12 విభాగంలో పాల్గొనడానికి అర్హత సాధించి, అ పోటీలలో పాల్గొని, బ్లిట్జ్ లో ప్రథమస్థానానికి టై ఏర్పడి పసిడిపతకం సాధించింది.
2014లో తైవాన్ దేశంలో నిర్వహించిన ఆసియా పాఠశాలల చదరంగం పోటీలలో, అండర్-13 విభాగంలో పాల్గొని, స్వర్ణపతకం సాధించడంతో, ప్రపంచ చదరంగ సమాఖ్య ఈమెకు, ఉమన్ ఫిడే మాస్టర్ టైటిల్ ను ప్రదానం చేసింది. 2014లోనే ఈమె తన పదమూడు సంవత్సరాల వయసులో, పూనే నగరంలో నిర్వహించిన ప్రపంచ జూనియర్ ప్రపంచ చదరంగం పోటీలలో, అండర్- 20 విభాగంలో తలపడి, అత్యధికంగా 210 ఎలో రేటింగ్ పాయింట్లు సాధించి, అత్యధిక పాయింట్లు సాధించిన క్రీడాకారిణిగా రికార్డులకెక్కినది.
2015లో దక్షిణ కొరియాలో నిర్వహించిన ప్రపంచ యూత్ మైండ్ గేంస్ ర్యాపిడ్ ఛెస్ పోటీలలో, స్వర్ణపతకం సాధించింది.
2016, జనవరి-3 నుండి 7 వరకు, మహారాష్ట్రలోని నాగపూరు నగరంలో నిర్వహించిన అఖిల భారత పాఠశాలల చదరంగం పోటీలలో ఈమె బాలికల అండర్-17 విభాగంలో పాల్గొని, ఏడు రౌండ్లలో 5.5 పాయింట్లు సాధించి ప్రథమస్థానంలో నిలిచింది. ఈ విజయం సాధించిన ఈమె, 2016, జులైలో ఇరాన్ దేశంలో నిర్వహించు ఆసియా స్కూల్ గేంస్ పోటీలలోనూ, 2016, నవంబరు-2016 లో నిర్వహించు ప్రపంచ స్కూల్ గేంస్ పోటీలలోనూ పాల్గొనడానికి అర్హత సాధించింది. [2]
2016, ఏప్రిల్-9న మంగోలియా దేశంలో నిర్వహించిన ఆసియా యూత్ బ్లిట్జ్ ఛెస్ ఛాంపియన్ షిప్పు పోటీలలో, ఈమె పాల్గొని కాంస్యపతకం సాధించింది. ఇది ఆమె చదరంగ క్రీడాప్రస్థానంలో సప్తమ అంతర్జాతీయ పతకం. [3]
[1] ఈనాడు కృష్ణా; 2013, జనవరి-23; 14వపేజీ. 
[2] ఈనాడు అమరావతి; 2016, జనవరి-18; 13వపేజీ.
[3] ఈనాడు అమరావతి; 2016, ఏప్రిల్-13; 10వపేజీ.